qundao/data-zh-poetry huggingface dataset:
应天长
作者：周之琦
朝代：清

莺花近甸，鸿雪去程，依稀梦境堪觅。记否那回携手，汀波恋馀碧。垂虹影，还自直，有几许、倩魂消得。画眉冷，走马人来，鸥鹭曾识。回念别离时，陌上香泥，罗带为谁拭。怕说绣鞯行处，鞭丝堕秋色。前踪认，如过翼。尽唤起、暮愁千尺。断桥外，细雨恹恹，重问村驿。
应天长·章江雨泊
作者：周之琦
朝代：清

绿波南浦离情赋。争信生离情未苦。玉飘烟，风泊絮。才是世间肠断处。粉笺书，罗袜步，目送武林人去。消受鬓丝千缕。短篷眠夜雨。
归国谣
作者：周之琦
朝代：清

仙境阻。洞口桃花风又雨。可惜阮郎游处。看花无伴侣。几日翠阴庭户。留春春不住。零乱十三筝柱。懒听金雁语。残梦续。浪蕊浮花看未足。容易晓鸦声促。泪痕销绛烛。缸面酒鳞吹绿。醉来歌一曲。何事近窗修竹。不教丹凤宿。
归国谣·其一
作者：周之琦
朝代：清

仙境阻。洞口桃花风又雨。可惜阮郎游处。看花无伴侣。几日翠阴庭户。留春春不住。零乱十三筝柱。懒听金雁语。
归国谣·其二
作者：周之琦
朝代：清

残梦续。浪蕊浮花看未足。容易晓鸦声促。泪痕销绛烛。缸面酒鳞吹绿。醉来歌一曲。何事近窗修竹。不教丹凤宿。
徵招
作者：周之琦
朝代：清

北山偶尔停云出，匆匆暂分吟袂。话别未移时，早嘤鸣人逝。旧盟今剩几。忍重溯、紫垣遗事。四十三年，澹烟清梦，暗飘灯穗。弃置竟何心，江乡路、难寻狎鸥闲地。千卷史公书，尽周南留滞。卜居辞漫拟。已零落、蕙纕兰佩。广陵散、一曲哀弹，叹古音谁嗣。
忆旧游·题画
作者：周之琦
朝代：清

向生绡托兴，缥缈襟期，刊落尘缘。异境无人到，望瑶岑矗笋，玉井开莲。冷光半湿幽翠，烟影散虚坛。想万壑松风，珠庭近接，渺矣高寒。灵源。竟何许，有几片桃花，流出云间。漫说丹邱隔，便移家好住，谁耐清闲。石床自写琴意，空外揖群仙。待月白千峰，相携跨鹤天际看。
念奴娇
作者：周之琦
朝代：清

五湖空约，为迷津、翻学鸱夷生计。钓艇渔舟频唤取，替却駪駪征骑。蕙带徐搴，荪桡缓荡，万顷玻璃碎。青溪几折，晚风吹梦无际。当日跨凤偕归，玉尊双饮，笑语篷窗倚。一绿鸳波依旧好，谁念羁禽身世。帝子贞筠，灵均香草，况是埋忧地。楚骚歌罢，水天何限愁思。
念奴娇
作者：周之琦
朝代：清

翠奁亭畔，话西风、一笛清游曾记。已是离愁消未尽，禁得危栏重倚。别浦凝阴，回塘弄晚，摇漾沧洲意。前番衰柳，向人还又憔悴。长恨千里关山，南云不见，见苍烟无际。帽影缁尘江上路，多分霜丝难理。潮落秋生，水凉梦远，休唤眠鸥起。相思何许，白萍红蓼乡里。
念奴娇
作者：周之琦
朝代：清

翠尊芳约，尽西清、当日鸣珂仙侣。五载分张今更合，宛尔柯亭联步。语燕催程，闲鸥唤客，便好挐舟去。湖楼遥指，小栏红湿疏雨。堪羡昆阆归来，横塘卜筑，妙得沧浪趣。稚柳娇莺门巷接，最是金阊佳处。波软风柔，酒浓歌脆，准拟从君住。明朝相望，片帆空隔烟浦。
念奴娇·己卯五月十四日，集贤院池上忆壬申丙子与琴南两度游此，用白石韵
作者：周之琦
朝代：清

万荷深处，话闲云，曾约同舟仙侣。一叶浮香人不见，还对冷红无数。此际江南，娟筠小簟，坐稳横塘雨。相思赋就，画屏多少新句。笑我尘鬓丝丝，回澜照影，花里频来去。半枕圆波，鸥外梦、空到沙汀烟浦。钓线垂风，吟鞯倚月，谁解留人住。微茫雉堞，柳边愁认归路。
思佳客
作者：周之琦
朝代：清

寂寞湘帘下玉钩。一春清景似残秋。粉消蕙帐情空寄，花退兰釭恨未休。银凿落，钿箜篌。欢场那更问朱楼。双蛾已是生来浅，禁得西窗此夜愁。
思佳客
作者：周之琦
朝代：清

尘壁凭谁护绛纱。西风凉处见秋花。知音渺渺怜人世，薄命依依念岁华。吟蕙草，怨郀瓜。吴淞飞絮又天涯。一春梦雨伤心事，休问江南燕子家。
思佳客
作者：周之琦
朝代：清
体裁：词

帕上新题闲旧题。苦无佳句比红儿。生怜桃萼初开日，那信杨花有定时。人悄悄，书迟迟。殷勤好梦托蛛丝。绣帏金鸭薰香坐，说与春寒总未知。
思佳客
作者：周之琦
朝代：清

梦语惺忪记未真。起来还倚退红茵。绿腰枉自翻新曲，蓝尾谁能惜好春。金剪歇，玉炉薰。懒将纤手试寒温。人间无著相思处，剩检罗衣看泪痕。
思佳客
作者：周之琦
朝代：清

检点娇红瘦几分。含情重问可怜春。谁教南浦愁中絮，却化西楼梦里云。吟翠管，步香尘。小栏花影易黄昏。后来怕见初弦月，才学蛾眉便学颦。
惜分飞
作者：周之琦
朝代：清

烟外游丝风里絮。几日分飞又聚。西笑长安路，故人杳隔云深处。乐事潘舆天付与。还向枫香唤渡。今夜舒城住。梦魂已过江南去。
惜双双
作者：周之琦
朝代：清

梁燕依依成伴侣。谁遣把、离愁深诉。江海漫惜归去。隔后春社还相遇。独有巫峰天外路。无计使、行云留住。三点四点更鼓。画帘听尽潇潇雨。
惜秋华 其一 偕许滇生、少农、斌梅舫同聊，宿万寿寺
作者：周之琦
朝代：清

秀挹庭阴，破烟霏、放出林间山影。茶话未阑，侵寻竹房催暝。相携半榻闲身，到世外、栖鸦才定。清听。又廊腰、暗落风边凉磬。前事枉重省。叹衣珠无觅，鬓丝尘凝。新侣旧、欢依然，素心堪证。看花待约芳期，问何日、翠娇红靓。松径。且明朝、玉栏同凭。
惜秋华 其二 媭砧课读图为王少鹤农部题
作者：周之琦
朝代：清

旧业青箱，诵先芬、幸托茕茕月姊。珠树俊才，名成捣衣声里。冰绡细写前尘，照灯影、柴门深闭。谁记。有元龙、省识当时情事。宫锦艳柯里。是寒砧叠就，香罗文绮。霜杵泪、痕悽红，尚沾掺指。扁舟画省归来，胜清沔、相望天际。迎侍。趁明年、一帆春水。
惜秋华·偕许滇生、少农、斌梅舫同聊，宿万寿寺
作者：周之琦
朝代：清

秀挹庭阴，破烟霏、放出林间山影。茶话未阑，侵寻竹房催暝。相携半榻闲身，到世外、栖鸦才定。清听。又廊腰、暗落风边凉磬。前事枉重省。叹衣珠无觅，鬓丝尘凝。新侣旧、欢依然，素心堪证。看花待约芳期，问何日、翠娇红靓。松径。且明朝、玉栏同凭。旧业青箱，诵先芬、幸托茕茕月姊。珠树俊才，名成捣衣声里。冰绡细写前尘，照灯影、柴门深闭。谁记。有元龙、省识当时情事。宫锦艳柯里。是寒砧叠就，香罗文绮。霜杵泪、痕悽红，尚沾掺指。扁舟画省归来，胜清沔、相望天际。迎侍。趁明年、一帆春水。
惜秋华·耦庚继室郑宜人哀辞
作者：周之琦
朝代：清

赋笔催妆，映宫袍、秀色鸾钗相倚。春枕正酣，惊心杜鹃啼起。前番泪湿湘筠，赖梦好、扬州重缔。嫣香，更匆匆、褪却蕃釐仙蕊。怊怅画屏底。叹明珠乍剖，枉悬娇帨。镜台近、绣褓认，几回凝睇。人闲过眼空花，但锦裀、倩魂犹系。愁悴。问他年、左芬知未。
惜红衣·访姜白石葬处
作者：周之琦
朝代：清

汉渚羁愁，苕溪浪迹，野云谁识。旧说西塍，吟魂寄幽宅。斜阳蔓草，空怅望、春风词笔。悽忆。香暗影疏，掩梅花仙魄。漂零楚客，抔土长留，湖山恣游历。繁华梦去，故国已无觅。好属小红珠泪，莫向冷枫啼湿。怕洞箫清怨，吹咽六陵秋色。
愁倚栏令
作者：周之琦
朝代：清

怜花好，惜花残。倚栏干。长向仇英图画里，认家山。年来瘦损朱颜。芳心冷，鸾镜羞看。禁得杏梁双燕子，说春寒。
愁倚栏令
作者：周之琦
朝代：清

鸳针歇，画屏闲。病经年。可惜天孙云锦样，倩谁传。罗囊旧绣依然。无聊赖，尘壁空悬。争忍看他珠络索，翠连娟。
感皇恩 王庄阻雪二阕 其一
作者：周之琦
朝代：清
体裁：词

滕六太颠狂，搓绵搅絮。币月霏霏困归羽。泥深没踝，已是津梁迷误。候人还为说，冰横路。茅屋短垣，荒村且住。泼水衾裯酽寒护。瞢腾一枕，只见玉龙飞舞。断魂寻不到，章门渡。
感皇恩 王庄阻雪二阕 其二
作者：周之琦
朝代：清
体裁：词

留滞意如何，天公休问。惯遣飞霙上愁鬓。望云心事，争得落霞红趁。远游应为我，萦方寸。玉戏未闲，珠杓空迅。饯腊杯传岁将尽。鱼沈雁杳，料是清寒难忍。旅窗谁与递，春来信。
感皇恩·王庄阻雪二阕
作者：周之琦
朝代：清

滕六太颠狂，搓绵搅絮。币月霏霏困归羽。泥深没踝，已是津梁迷误。候人还为说，冰横路。茅屋短垣，荒村且住。泼水衾裯酽寒护。瞢腾一枕，只见玉龙飞舞。断魂寻不到，章门渡。留滞意如何，天公休问。惯遣飞霙上愁鬓。望云心事，争得落霞红趁。远游应为我，萦方寸。玉戏未闲，珠杓空迅。饯腊杯传岁将尽。鱼沈雁杳，料是清寒难忍。旅窗谁与递，春来信。
扫花游·铁仁山总宪招游城西某氏园
作者：周之琦
朝代：清

粉垣带郭，是旧日朱门，赏心佳处。翠笺唤侣。借闲园半角，胜游星聚。倦客幽寻，过眼韶华试数。悄回顾。问选石莳花，人更何许。兰锜今在否。但艳槿沤珠，暗随春去。燕归自语。叹高楼似昔，杏梁谁主。卧柳攲桥，总被群鸥占取。小山句。为王孙、桂丛吟苦。
扬州慢
作者：周之琦
朝代：清

银管拈愁，玉笺封泪，十年人老藤花。趁飞凫小影，又敛翼京华。认当日、题名醉墨，翠阴深处，重拂窗纱。话风流、裙屐多时，香散蜂衙。旧游过眼，漫低回、身世抟沙。叹候馆凄灯，归艎倦枕，残梦谁家。唤起二分明月，芜城怨、写入啼鸦。但潮生潮落，秋声容易天涯。
扬州慢·维扬晚泊
作者：周之琦
朝代：清

白纻人归，玉箫声换，短篷谁按红牙。渐邗沟月影，又透入窗纱。听一杵、清钟唤梦，鬓丝禅榻，休问烟花。正羁愁、撩乱可堪，尊酒消他。锦帆在否，算垂杨、曾见繁华。叹画鹢春波，流萤故苑，何处人家。殿脚翠螺抛尽，西风外、冷落宫斜。话兴亡遗事，伤心空付栖鸦。
探春慢 辛丑都门元夕二首 其一
作者：周之琦
朝代：清
体裁：词

紫陌春回，禁城夜暖，琼箫灯市吹起。漠漠烟痕，溶溶月色，掩映曲坊珠翠。嗟念文园老，渐羞趁、落梅秾李。玉荷滴尽兰膏，不堪纤梗犹系。重溯槐街旧侣，曾几度擘笺，同赋蓝尾。二十年来，游仙一枕，消得光阴弹指。亲友凋零甚，更休问、贞元朝士。笑语谁家，听残莲漏声里。
探春慢·其二
作者：周之琦
朝代：清
体裁：词

彩笔愁拈，画屏倦倚，良辰谁共游冶。小篆香消，微波帘卷，还又夕阳西下。曾说金钱买，信一刻、春宵无价。旧时月色依然，酒边心事慵写。此际乡城漏永，应扫尽碧云，庭院潇洒。暗卜油花，频挑烟蕊，遥忆长安今夜。相对团栾影，尽肠断、吴兰词帕。梦约教寻，从他灯穗红灺。
探春慢·辛丑都门元夕二首
作者：周之琦
朝代：清

紫陌春回，禁城夜暖，琼箫灯市吹起。漠漠烟痕，溶溶月色，掩映曲坊珠翠。嗟念文园老，渐羞趁、落梅秾李。玉荷滴尽兰膏，不堪纤梗犹系。重溯槐街旧侣，曾几度擘笺，同赋蓝尾。二十年来，游仙一枕，消得光阴弹指。亲友凋零甚，更休问、贞元朝士。笑语谁家，听残莲漏声里。彩笔愁拈，画屏倦倚，良辰谁共游冶。小篆香消，微波帘卷，还又夕阳西下。曾说金钱买，信一刻、春宵无价。旧时月色依然，酒边心事慵写。此际乡城漏永，应扫尽碧云，庭院潇洒。暗卜油花，频挑烟蕊，遥忆长安今夜。相对团栾影，尽肠断、吴兰词帕。梦约教寻，从他灯穗红灺。
探芳信 其一 茶憩敷水驿，香山诗所谓"上得篮辇未能去。春风敷水店门前"者也
作者：周之琦
朝代：清

晓莺唤。似陌上柔桑，秦筝弹怨。想画楼初日，芳魂定馀恋。素波不照婵娟影，遗恨天涯远。遣羁愁、艳质难留，好山还见。依约翠眉展。尚仿佛城南，那时人面。秀倚东风，露华映、黛痕浅。玉莲花色春如笑，任著帩头看。店门前、怪底篮舆去缓。
探芳信·其二
作者：周之琦
朝代：清

绛霄近。借寸晷馀闲，游踪重认。向紫云深处，陶然翠觞引。上清判袂仙缘在，尚有餐芝分。倚筼屏、酒晕香凝，月轮心印。欢极泪还忍。念旧侣星稀，逝波空迅。梦冷江花，但赢得、夜台恨。百年身世浮鸥影，懒更笺天问。楚魂招、枉付牙琴怨轸。
探芳信·茶憩敷水驿，香山诗所谓"上得篮辇未能去。春风敷水店门前"者也
作者：周之琦
朝代：清

晓莺唤。似陌上柔桑，秦筝弹怨。想画楼初日，芳魂定馀恋。素波不照婵娟影，遗恨天涯远。遣羁愁、艳质难留，好山还见。依约翠眉展。尚仿佛城南，那时人面。秀倚东风，露华映、黛痕浅。玉莲花色春如笑，任著帩头看。店门前、怪底篮舆去缓。绛霄近。借寸晷馀闲，游踪重认。向紫云深处，陶然翠觞引。上清判袂仙缘在，尚有餐芝分。倚筼屏、酒晕香凝，月轮心印。欢极泪还忍。念旧侣星稀，逝波空迅。梦冷江花，但赢得、夜台恨。百年身世浮鸥影，懒更笺天问。楚魂招、枉付牙琴怨轸。
摸鱼儿 其一 索陈桂舫孝廉写村居图扇
作者：周之琦
朝代：清

古咸平、数椽小筑，乡村风物堪溯。柳堤槐巷寻常景，幽意也传毫素。君傥许。为点染、来青粉本瓯香谱。闲云貌取。更六枳篱边，邻翁三雨，倚杖话农圃。郊居好，消受竹晨花午。漫嫌归计迟暮。沉吟后约从君问，画里可能同住。清汴路。梦不到、绿榕红豆衔杯处。低回俊侣。对几摺疏筠，相思未抵，官阁剪灯语。
摸鱼儿 其二 发桂林日再赠桂舫，时与之同舟而北
作者：周之琦
朝代：清

散蜂衙、著春无处，寥寥尘梦今醒。青罗碧玉依然好，簪组那容衰病。迟暮景。空愧负、嘤呜丽句纷投赠。鸥盟未冷。待扫尽烦襟，携将胜友，敧枕棹歌听。残冬日，漫说沧波路永。岁寒心事堪证。湘兰楚竹遥相待，只要一帆风正。还自省。怕汉渚，隋堤容易分萍梗。停骖傥肯。为点笔重描，金梁月底，新柳几丝影。
摸鱼儿·丁煦洲先生索题某司马湖庄福隐图
作者：周之琦
朝代：清

占幽居、六桥东畔，天然柳港花坞。书楼掩映窗三面，咫尺翠屏云聚。携胜侣。算福地、仙乡最好诗人住。吟情漫与。怕竹马迎来，金鱼挽定，未放使君去。空中想，指点刘郎前度。盟鸥今在何许。卅年影事匆匆过，谁访绿苔题句。清梦阻。更那得、片帆吹到江南路。披图认取。但栏角听莺，船唇载鹤，寻我旧游处。
摸鱼儿·索陈桂舫孝廉写村居图扇
作者：周之琦
朝代：清

古咸平、数椽小筑，乡村风物堪溯。柳堤槐巷寻常景，幽意也传毫素。君傥许。为点染、来青粉本瓯香谱。闲云貌取。更六枳篱边，邻翁三雨，倚杖话农圃。郊居好，消受竹晨花午。漫嫌归计迟暮。沉吟后约从君问，画里可能同住。清汴路。梦不到、绿榕红豆衔杯处。低回俊侣。对几摺疏筠，相思未抵，官阁剪灯语。散蜂衙、著春无处，寥寥尘梦今醒。青罗碧玉依然好，簪组那容衰病。迟暮景。空愧负、嘤呜丽句纷投赠。鸥盟未冷。待扫尽烦襟，携将胜友，敧枕棹歌听。残冬日，漫说沧波路永。岁寒心事堪证。湘兰楚竹遥相待，只要一帆风正。还自省。怕汉渚，隋堤容易分萍梗。停骖傥肯。为点笔重描，金梁月底，新柳几丝影。
摸鱼子
作者：周之琦
朝代：清

送归人、去帆两两，平芜千里如剪。分襟忆到题襟日，又早蜡梅香浅。鱼素缓。空领略、淮河津口魂双眷。天长水远。怕星饭填愁，尘衫涴泪，难认旧时面。东华客，十日闭门都惯。相如今更游倦。鸳湖鹤市空中想，翻是他乡情恋。吟兴短。漫赢得、秋来梦不离江县。吹葭节换。试问讯刘郎，深杯雪屋，灯影剩谁伴。
摸鱼子
作者：周之琦
朝代：清

野桥西、霁岚千叠，攀萝待访深隐。钟鱼记否曾来处，一衲故吾堪认。莲漏紧。任小梦、眠云也觉岩栖稳。芒鞋晓趁。道咫尺龙堂，山灵唤客，一径入秋蚓。还惆怅，早是琼苞香褪。瑶台空堕珠粉。看花眼冷春明路，花里翠禽知恨。泉更引。照镜底、青螺懒说仙源近。催归未忍。料倚杖哦松，题笺选石，后约总无准。
摸鱼子·叠前韵为衎石赋雁影庵，时将移居玉河桥
作者：周之琦
朝代：清

卜幽居、石桥西堍，衡茆蒋径催剪。匆匆过影还留影，恰照玉河清浅。筝柱缓。倚绣阁、双声一例神仙眷。香心寄远。比旧日褊褼，罗浮粉翅，长印镜澜面。城南宅，传舍年来栖惯。多应素羽飞倦。云何桑下曾三宿，翻恐俗缘生恋。秋梦短。又谁道、等闲衾枕非乡县。蘋渔谱换。算小字题笺，凉音唤侣，我亦水云伴。
摸鱼子·和潘吾亭同年再叠前韵
作者：周之琦
朝代：清

倚香篝、小楼听雨，春衫谁与裁剪。潞河桥下波千尺，比似别情还浅。腰带缓。更海燕、传书碎语增悽眷。琼枝恨远。恁夜舮牵衣，垂髫断影，长隔镜中面。城南路，乌帽黄尘行惯。新诗水部吟倦。西湖西子频牵梦，未信软红犹恋。生计短。只地上、裁花那是君家县。思乡酒换。剩玉雪佳儿，芸编问字，灯火纸窗伴。
摸鱼子·暮春遍游近郊诸兰若，觉生寺大钟、万寿寺白皮松尤胜赏也
作者：周之琦
朝代：清

散幽襟、近郊春晚，香台游屐争试。半幡风外招寻惯，吟思塔铃遥坠。阴满地，望不断、霜皮雪干松烟翠。钟楼倦倚。待磨洗前朝，鲸鱼篆刻，梵夹几行字。僧寮话，花影竹房深闭。落花更扫阶砌。杏坛管领春风帚，我亦官闲如此。清磬里。浑未识、禅心宦味都相似。诛茆便拟。指苍卜林西，斜阳一线，山在冷云背。
摸鱼子·衎石迁居未果，重拈前韵为雁影庵问
作者：周之琦
朝代：清

认巢痕、一枝初定，禁他客燕双剪。玉河最好嬉晴渌，偏是诗人缘浅。新句缓。枉付与、春波桥下鸥情眷。会心未远。且回首吾庐，江亭咫尺，绕舍水三面。君知否？雁影澄潭留惯。衔芦到此应倦。菰蒲叶叶幽寻近，料也雪泥还恋。尘袂短。又何必、衡云定觅湘南县。归飞羽换。但寄意潘郎，笺传素翼，莫忘旧吟伴。
摸鱼子·读元遗山芳华怨乐府漫题
作者：周之琦
朝代：清

黯消魂、故宫遗事，金源旧恨重数。鹍鸡弦上芳名认，一片冷云吹雨。都尉府。忆阿海、香闺近接东华路。承恩未许。但褪粉妆残，迎秋扇薄，还送燕归去。娃儿曲，枉了巫峰朝暮。银红休按花谱。花开花落天难问，莫为绿鬟深诉。君记取。只几日、青城寂寞春无主。人间最苦。算杜宇声声，摩诃院里，才是断肠处。
摸鱼子·长至前夕，偕芙初、琴南饮衎石斋中偶述
作者：周之琦
朝代：清

浣冰毫、擘笺题句，宵分绛蜡重剪。玉珂风外闲身在，恰趁翠尊寒浅。梅信缓。问半萼、吹香瘦影供谁眷。天涯念远。但兰佩浮湘，桐圭访古，长记故人面。新声倚，换羽移宫难惯。旗亭按拍都倦。宣南坊里联吟处，只有盍簪堪恋。尘梦短。算买得、莺邻何必论乡县。荷衣倘换。驾一叶沙棠，吴根越角，要结鹭鸥伴。
斗百草·荼蘼作花甚盛，词以赏之
作者：周之琦
朝代：清

薄暖庭阶，渐长天气韶光老。阆苑移根，翠阴压架，千朵粉云细袅。认幽姿、恰净洗铅华，天然娟妙。更嫩蕊含风，浓芬裛露，伴人清晓。还是寻香蝶趁，摘艳蜂忙，那说一年花事了。梨梦酣馀，柳绵飘尽，宴飞英、芳尊自倒。渊明语，得称心时固为好。漫相恼。任西园、杜鹃唤早。
新雁过妆楼·冰簪
作者：周之琦
朝代：清

漏咽铜签。飞琼过、瑶笄误落雕檐。峭风寒剪，新意幻出纤纤。镂雪镌霜帘影下，镜台未怯晓晴占。溜痕添。悄移凤蜡，珠颗教衔。犀椎敲来尚惜，衬绮疏翠幌，碧润偷拈。弄妆呵手，春恨暗触晶奁。鬟云更谁试插，但著指、防他清泪淹。芳魂去，待化成娇玉、花香一篸。
新雁过妆楼·琴砚是宾石所赠
作者：周之琦
朝代：清

晕墨凝香。诗魂化、犹依片玉琳琅。半规蕉叶，凉信暗剪秋霜。泪眼研愁书懒寄，更无梦约紫泉庄。黯情伤。广平似石，特地回肠。红丝当时共炙，借锦笺镂笔，写怨宫商。断纹何许，年少惯倚疏狂。而今赏音漫索，但目送西风归雁行。相思处，在翠蟾铅水，盈盈一方。
曲游春·道旁短垣中，绯桃余花数朵，妍媚可悦，如使移植都门，必当忙煞游春车亦
作者：周之琦
朝代：清

一水疏篱映，见小桃朱朵，墙角低亚。丽质天生，甚芳根偏寄，冷烟茅舍。休问量珠价。梦不到、玉楼琼榭。尽露华、啼湿东风，肯学杏红偷嫁。妍雅。幽怀暗写。似空谷佳人，尘外潇洒。可惜啼鹃，唤仙山归去，倩妆轻卸。嘶骑闲门下。更谁记、乞浆馀话。无奈燕麦元都，为伊恨惹。
更漏子
作者：周之琦
朝代：清

忆前欢，思往事。一穗玉炉烟细。罗幕下，绣帘垂，春寒能几时。春欲暮。愁仍住。眼冷故乡何处。凭梦去，寄书回，衡阳无雁来。趁墟来，归峒去。几阵绿榕丝雨。敲社鼓，唱巫歌。阴风生薜萝。行不得。炎方客。江上越禽声急。云惨淡，树模糊。征帆天外孤。
更漏子
作者：周之琦
朝代：清

酒边心，心上事。信杳故园千里。心易醉，酒难醒。夜阑灯晕生。欣相见。愁相盼。明月今宵恨满。君镜水，我金梁。梦来谁短长。
更漏子·其一
作者：周之琦
朝代：清

忆前欢，思往事。一穗玉炉烟细。罗幕下，绣帘垂，春寒能几时。春欲暮。愁仍住。眼冷故乡何处。凭梦去，寄书回，衡阳无雁来。
更漏子·其二
作者：周之琦
朝代：清

趁墟来，归峒去。几阵绿榕丝雨。敲社鼓，唱巫歌。阴风生薜萝。行不得。炎方客。江上越禽声急。云惨淡，树模糊。征帆天外孤。
更漏子·庚申岁杪，密雪经旬，中庭积厚四五尺，平生所未见也
作者：周之琦
朝代：清

篆烟沈，灯炷落。愁掩夜寒帘幕。天黯澹，路冥迷，征人何日归。唤春回，春未醒。谁念玉梅香冷。残岁逼，暮云深，休听元鹤吟。
更漏子·庚辰元夕同陈小云一解
作者：周之琦
朝代：清

锦街灯，灯市雪。还是消魂时节。罗幌底，绣屏中。春寒四面风。兰釭灺。春明话。一十二回元夜。今昔恨，去来时。去年人未知。
最高楼
作者：周之琦
朝代：清

微吟罢，我亦去钱唐。宦海路茫茫。春寒容易吴蚕死，秋风依旧越禽忙。酒鳞边，灯影背，细思量。且莫说、长安萝补屋。更莫忆、长沙人倚玉。尘世事、总堪伤。孤衾不暖残年梦，征衣空叠旧时香。算前途，须忍泪，过潇湘。
最高楼
作者：周之琦
朝代：清

黄尘里，村墅半榛芜。且幸见吾庐。春风拂面馀寒在，晨星偻指故交疏。问家中，猿与鹤，近何如。也不为、柴桑三径菊。也不为、淇园千亩竹。衰病体、愧簪裾。坐忘只合匡床倚，行吟仍怯短筇扶。且安心，重补读，少时书。
月下笛·晨起钱塘门乘小舟沿绿至苏公祠
作者：周之琦
朝代：清

野艇摇烟，生衣蘸渌，镜波圆折。湖菱翠贴。最苦新凉犹怯。话离愁、髯仙未知，雨花露蕊凄步屧。渐娇云堕砌，芳魂冉冉，暗窥窗月。柔乡恋否，枉荐菊泉荒，冷香栖蝶。三生净业，试与长眠人说。算年来、红尘倦游，好山画里缘再结。黯消凝，又早芦湾，梦落秋半雪。
月中桂·吴淞舟中
作者：周之琦
朝代：清

思渺吴天，坐空明翠奁，稳泛秋色。柔波荡晚，渐白蘋风细，轻寒吹入。小红今在否。记夜舫、新歌按拍。迤逦垂虹路，清萧雅韵，鸥鹭定曾识。沈吟季鹰当日。恋莼鲈味好，归棹重觅。溪山画里，算绵屏深处，何人消得。扣舷招隐士，倩相送、长桥过客。黯黯南云去，宵来为君乡梦积。
月华清
作者：周之琦
朝代：清

短策吟烟，骄骢践渌，柔波十里如剪。一舸谁携，恰好径随花转。乍唤侣、垂柳门边，更觅路、曲栏桥畔。消遣。向菱湾蓼溆，等闲寻遍。况是澄湖涨满。傍岸觜沙唇，镜奁初展。银汉盈盈，可许浣纱人见。带空翠、半角山孤，蘸秋影、数重天远。归晚。正冰绡索句，玉鞭须缓。
月华清 其一 骊山温泉
作者：周之琦
朝代：清

椒殿含春，兰汤试暖，华清鸾驭曾迓。一掬鸳波，还见粉云吹麝。倚丹台、金屋装成，漱灵液、仙源流下。罗帕。待凝脂净拭，翠蛾重画。妙舞霓裳未罢。甚咫尺延秋，夜乌啼乍。水上黄虬，容易倩魂惊化。访前尘、香泽仍留，诉长恨、哀湍空泻。愁惹。付宫花红处，白头闲话。
月华清 其二 题成兰生太守西湖镜影图照
作者：周之琦
朝代：清

空翠分烟，秋痕蘸水，芦湾篷背低亚。照影盟心，恰好镜澜堪借。向回汀、蓦地寻来，倚柔舻、消然歌罢。吟社。唤香山玉局，紫鸾飞下。我亦幽怀暗写。听灵苑清钟，旧欢都谢。修竹祠荒，争得澹妆人迓。待安排、画鹢闲身，尽消领、冷鸥情话。休暇。奈文书遮眼，漏沈遥夜。
月华清·初夏
作者：周之琦
朝代：清

燕乳飞迟，蚕眠香老，一番婪尾吟后。怕检罗衫，还怯晓寒襟袖。蘸帘影、绿荫方重，寻履迹、艳阳难又。孤负。听鹂鹠花外，那回携手。伴侣停针话久。但强启窗纱，闷添晴昼。栀子同心，忍见素纨描就。悔抛却、吹絮光阴，任闲到、熟梅时候。依旧。试榴红群衩，为伊消瘦。
月华清·赋得团扇复团扇
作者：周之琦
朝代：清

小影兜香，圆规倚月，未秋已自惆怅。憔悴回看，几日乍萦蛛网。记同心、有约相携，问半面、为谁羞障。乌巷。负僧弥玉润，绣奁偎傍。戏蝶游踪暗想。枉镜彩重重，细描宫样。宛转声中，禁得倩魂摇飏。掩花容、新恨仍迷，听絮语、旧情难忘。低唱。付秦淮渡口，那时双浆。
月华清·骊山温泉
作者：周之琦
朝代：清

椒殿含春，兰汤试暖，华清鸾驭曾迓。一掬鸳波，还见粉云吹麝。倚丹台、金屋装成，漱灵液、仙源流下。罗帕。待凝脂净拭，翠蛾重画。妙舞霓裳未罢。甚咫尺延秋，夜乌啼乍。水上黄虬，容易倩魂惊化。访前尘、香泽仍留，诉长恨、哀湍空泻。愁惹。付宫花红处，白头闲话。空翠分烟，秋痕蘸水，芦湾篷背低亚。照影盟心，恰好镜澜堪借。向回汀、蓦地寻来，倚柔舻、消然歌罢。吟社。唤香山玉局，紫鸾飞下。我亦幽怀暗写。听灵苑清钟，旧欢都谢。修竹祠荒，争得澹妆人迓。待安排、画鹢闲身，尽消领、冷鸥情话。休暇。奈文书遮眼，漏沈遥夜。
望海潮·京寓对雪
作者：周之琦
朝代：清

重阴垂幕，长空卷絮，纷铺万顷琼田。鱼梦乍古，鲸波未息，南云尚驻戎旃。风劲铁衣单。想营屯千帐，清角吹寒。胜事园林，漫将尊酒赋华筵。家家腊鼓腾欢。待功成洗甲，庆入新年。银海浪平，天花阵舞，从教净扫蛮烟。一白虎门山。看欃枪夜落，旌旆春闲。料得红旗送喜，早晚到长安。
望海潮·送勋楣出守琼州
作者：周之琦
朝代：清

银泷飞盖，油幢溅雪，春风乍到南天。闽峤句题，羊城路指，罗浮青入双鬟。烟霭护旌旃，看沧溟咫尺，催渡楼船。竹马人来，几声铜鼓唱喧闻。吟心卧阁清闲。正桄榔未老，蝴蝶犹仙。蜑雨弄晴，蛮花醉晓，珊瑚十万琼田。一酌试廉泉。想深沈合浦，早有珠还。扫尽楼台蜃气，吹笛海门山。
望海潮·韩信岭
作者：周之琦
朝代：清

行山回合，汾河萦带，遗基尚说韩侯。衰柳将坛，闲花战垒，千年姓字长留。阳夏事悠然，叹黥彭一例，钟室埋愁。震主功高，鼎分空忆蒯通谋。征途访古停辀，望灵风天半，英气凌秋。传檄片言，藏弓末路，荣枯总付东流。祠宇倚津楼，想巫弦社鼓，夜夜神游。看取长陵断褐，谁与酹荒丘。
望湘人·丙午除夕，泊舟洞庭湖鹿角，书所见
作者：周之琦
朝代：清

又嬉春画鼓，迎岁绣幡，半湖灯舫相倚。响竹惊鸦，素波泛蚁。草草辛盘风味。六博酣歌，判教忘了，征途憔悴。任远空、一抹烟痕，冷却君山眉翠。乘兴船窗更启。待桃符句索，彩毫闲试。奈天角孤云，尚隔故园千里。吟香旧、馆玉笺谁寄。几日新韶弹指。嘱好梦、今夜先归，看取梅花开未。
望湘人·石黼庭同年以画兰索题，戏拈此调
作者：周之琦
朝代：清

记幽坊唤酒，佳节试灯，翠屏新曲曾顾。冶叶柔情，媚香妙谱。小影华年偷诉。皓腕清襟，楚骚遗韵，仙裳休妒。正石家、金谷留看，底事花随春去。愁思江南路阻。叹凌波步远，袜尘难驻。问解佩吴宫，可似梦云湘汝。灵根种，恨风条传语。那识题笺心苦。不忍见、一纸芳魂，化作横塘烟雨。
朝中措·自题山水小景
作者：周之琦
朝代：清

吴绡尺幅写幽襟。寸碧倚瑶岑。地僻更无人问，山虚不在云深。圆波澄镜，方流折玉，佳趣堪寻。一穗白苹烟影，等闲凉到秋心。
木兰花慢·咏柏乡店舍柳
作者：周之琦
朝代：清

怪当门细柳，见行客、似依依。记檀板徵歌，金尊唤酒，翠绕香围。芳菲。舞腰倦倚，正三眠三起泥人时。消得天涯别恨，渭城一曲新词。凄其。花月旧情非。烟穗只低垂。叹寻春年少，何人解忆，当日颦眉。禁持。峭风暗剪，便章台瘦尽有谁知。指点黄昏院落，暝鸦飞上空枝。
木兰花慢·支机石
作者：周之琦
朝代：清

笋舆寻胜赏，讶神物、寄烟寰。想槎客携归，星娥赠与，仙骨珊珊。斓斑。艳称蜀锦，问七襄何似五云端。幻迹谁云可转，灵心好在无言。禅关。尚识孱颜。清露湿、翠屏闲。但怅望、吹笙迟回弄杼，梦冷银湾。相看。绛霄路迥，叹红尘沦谪几时还。回首珠宫玉宇，凄凉天上人间。
杏花天影·大雨后戏作
作者：周之琦
朝代：清

官衙潦水频频戽。似天半、银河灌注。道南人在下流居，最苦。小茅庐、避甚处。门前路回汀枉渚。尽濡足、依然窘步。等闲思约故人来，浪语，便无风、也断渡。
柳梢青
作者：周之琦
朝代：清

唤侣鸥凫，者番赢得，尘外嬉娱。越女开签，黄妃礼塔，纤袂风扶。段家桥畔幽居，但想像、明珰翠襦。峰约仙眉，波平佛面，好个西湖。
柳梢青
作者：周之琦
朝代：清

梦了华胥，屏闲翡翠，佩杳珊瑚。野径双湾，秋祠十笏，门掩菰蒲。汴河衰柳啼乌，叹旧业、梁园半芜。瘗玉梅根，眠香桂蕊，好个西湖。
柳梢青
作者：周之琦
朝代：清

酒债诗逋，三年蜡屐，一笛蘋渔。风景依然，桥将魂断，山拟人孤。烟波渺渺愁余，且休问、今吾故吾。萍梗家乡，梅花眷属，好个西湖。
桂枝香·署中丛桂数十株，交柯接荫，百年物也。今秋著花尤盛，词以赏之
作者：周之琦
朝代：清

虚廊纵目，又露湿晚秋，庭院如沐。还见云根秀倚，雾绡凝绿。西风不管青腰守，任吹开、万枝金粟。客衣尘冷，依稀犹染，小山馀馥。念傅舍、光阴转毂。尚吟玩珠英，情寄三宿。一例茵凭，自许赏心人独。天香正好披襟处，更佳音仙蕊初擢。故国此际，霓裳应听，广寒新曲。
桂殿秋
作者：周之琦
朝代：清

生死路，去来身。一杯还酹画中春。人间大有忘情处，长日恹恹我共君。
梦横塘·荷叶似云香不断。白石句，以慢词写之
作者：周之琦
朝代：清

液池擎艳，渌沼含馨，湿云飞满凉翠。千叶香心，荡三十六湾秋意。倚盖天长，浣衣人杳，卷波无际。认珠盘冷浸，一抹横塘，重重碧、重重水。嫣红半落谁怜，但参差远影，还蘸吟袂。鹭送鸥迎，料未许、夕阴吹碎。唤小艇、青奁摇梦，待觅风痕过烟尾。甚日开门，藕花多处，约词仙同醉。
梦芙蓉
作者：周之琦
朝代：清

芳游迷艳绮。认颓垣古甃，蔓萝交曳。画阑回首，零落旧题字。断魂烟雨里。绿珠门小应闭。半角西山，知颦蛾怨晓，曾否黛痕洗。好句屯田漫拟。一酌清冷，识曲今谁是。鬓丝风影，人与露桃悴。素波浑不起。鹿卢修绠空系。梦隔仙源，但银瓶信杳，难问绛河水。
梦芙蓉·苏祠水榭晚荷，用梦窗韵
作者：周之琦
朝代：清

方塘馀恨绮。借微波占住，水仙乡里。画船双桨，来去锦云外，闹红秋易醉。多情稳护鸳被。正好幽栖嗟，冰蜍雾掩，香冷又惊起。指点回栏近底。佳约重寻，那处湘皋佩。露珠娇脸，依旧泪痕洗。镜澜空晚翠。吴歈谁解人意。困倚残妆，但盈盈望远，肠断影娥水。
氐州第一·泥涂困惫，道旁金山寺僧庐甚洁，因就宿焉。寺在赵州南二十里
作者：周之琦
朝代：清

斜日山衔，高岸路阻，愁看涨潦千顷。暮色冥迷，修途困顿，争得羸骖再整。弹指青莲，乍现出、招提幽境。远客心孤，虚寮夜寂，妙香凄冷。对语枯禅浑未省。梵吟外、自寻清咏。细字银笺，秋灯剪处，说倦游萍梗。卷罗云、窗送晓，沾泥絮、依然不定。壁上重题，任长留、空花小影。
水调歌头·滕王阁
作者：周之琦
朝代：清

彭蠡汇东泽，章贡绕西城。江湖左右襟带，高阁峙崚嶒。佩玉清歌散后，画栋朝云闻处，小队驻双旌。帝子渺何许，长啸倚青冥。神奇事，风借力，快扬舲。绵津当日题字，墨彩尚飞腾。不见才人江上，空有沙鸥别浦。一舸待寻盟。冷眼落霞外，天水碧无情。
水调歌头·辛酉三月廿七日，移居文殊寺巷，所谓蜗角蚊睫，又足相容者也
作者：周之琦
朝代：清

往事过驹隙，末路寄蜗庐。不知箪食瓢饮，陋巷较何如。小植红桃绿柳，闲缚茅篱竹栅，幽梦蝶蘧蘧。朱绂者谁子，门外已过车。邺侯井，徐稚榻，子云居。翩然舍去聊可，著论拟潜夫。昔日天花弹指，今日缁尘满眼。香界久榛芜，我有数椽庇，犹足傲文殊。
水龙吟·丁己冬仲，俞婿自南康返浙，道出汴城，信宿别去，悒怏累日，赋此以遣闷怀
作者：周之琦
朝代：清

病馀心事阑珊，英英润玉欣来至。奚奴传报，马嘶门外，鹊喧檐际。茸帽冲寒，尘襟浣雪，顿宽离思。奈停觞语促，倚闾望久，欲留也、浑无计。枉说灯花太喜。被春风、等闲吹碎。春如有约，人应依旧，关河千里。短烛心灰，归鞍目送，断魂潮尾。但摧颓一老，殷勤执手，洒临歧泪。
永遇乐 其一 成都武候祠
作者：周之琦
朝代：清

天设岩疆，井蛙亡后，形胜谁据。半壁经营，两朝开济，再世生伊吕。炎灵邈矣，讴思未沫，长诵大名千古。任辛毗、军门仗节，笑他畏蜀如虎。星芒骤落，降笺草草，拱手河山输与。邺下称尊，江东并列，史笔吾无取。锦官城外，云车风马，想像翠华来处。凭君看、荒陵咫尺，尚留汉土。
永遇乐 其三 风雪渡江宿九江通远驿
作者：周之琦
朝代：清

退鹢风颠，呿鲸浪涌，帆叶掀舞。宦海沈浮，迷津指点，漫唱公无渡。凉秋暗雨，残冬密雪，荏苒岁华成故。想山中、匡君笑客，往来浪迹良苦。邮亭梦里，烟波东望，忍见寒潮生处。帘幕轻阴，琴歌欢意，聊共灯唇语。悠悠絮影，依依兰膳，且喜早梅香吐。归期近、庭前定有，鹊声报午。
永遇乐 其二 成都贡院伪蜀故宫也，壬午从事秋闱作
作者：周之琦
朝代：清

棘院风清，桂轮香满，仙驭初驻。射策人来，翘材馆启，旧是朝天路。南轩史笔，东阳诗草，恰在紫云深处。话兴亡、煎茶漏永，待添画烛重赋。王颠孟蹶，轻尘短晷，梦影相看何许。城上芙蓉，宫中花蕊，不管人西顾。宣华小苑，摩诃芳径，多少断垣荒础。今犹幸、文昌朗耀，粉廊快睹。
永遇乐·成都武候祠
作者：周之琦
朝代：清

天设岩疆，井蛙亡后，形胜谁据。半壁经营，两朝开济，再世生伊吕。炎灵邈矣，讴思未沫，长诵大名千古。任辛毗、军门仗节，笑他畏蜀如虎。星芒骤落，降笺草草，拱手河山输与。邺下称尊，江东并列，史笔吾无取。锦官城外，云车风马，想像翠华来处。凭君看、荒陵咫尺，尚留汉土。棘院风清，桂轮香满，仙驭初驻。射策人来，翘材馆启，旧是朝天路。南轩史笔，东阳诗草，恰在紫云深处。话兴亡、煎茶漏永，待添画烛重赋。王颠孟蹶，轻尘短晷，梦影相看何许。城上芙蓉，宫中花蕊，不管人西顾。宣华小苑，摩诃芳径，多少断垣荒础。今犹幸、文昌朗耀，粉廊快睹。退鹢风颠，呿鲸浪涌，帆叶掀舞。宦海沈浮，迷津指点，漫唱公无渡。凉秋暗雨，残冬密雪，荏苒岁华成故。想山中、匡君笑客，往来浪迹良苦。邮亭梦里，烟波东望，忍见寒潮生处。帘幕轻阴，琴歌欢意，聊共灯唇语。悠悠絮影，依依兰膳，且喜早梅香吐。归期近、庭前定有，鹊声报午。
汉宫春 其一 汤阴岳鄂王祠
作者：周之琦
朝代：清

已矣金牌，叹黄龙痛饮，此志终乖。谁令雨河尽弃，并弃江淮。机危祸惨，问苍苍、何意生才。空恸惜、风波狱底，英魂毅魄长埋。当日精忠赐字，幸小朝气振，康构心开。长驱背峞劲旅，敌焰应摧。权奸卖国，任中原、板荡兴哀。侥幸煞、强邻酌酒，免教胆落飞来。
汉宫春 其二 邺下
作者：周之琦
朝代：清

漳水名都，被浊流淘尽，霸业当涂。铜台那时片瓦，一例榛芜。苴茅建国，逞雄心、炎运将徂。浑未省、当歌对酒，人生朝露无殊。还是闺房眷恋，笑分香卖履，遗令区区。知他画眉未毕，鬼妾谁娱。残魂馁矣，更何人、上食朝晡。君不见、西陵废垄，年年衰柳啼乌。
汉宫春·汝筠率孙辈频年都勇剿贼，今以韶关解围，均获迁秩。感恩述事，赋此寄筠
作者：周之琦
朝代：清

岭上梅枝，送春风芳讯，直抵吾庐。陵江一军独进，净扫萑苻。鸣琴未几，便承恩、五马前驱。比当日、东山折屐，老怀欣幸奚殊。恨恨潢池盗弄，奈衰龄蹇足，空守乡闾。行间代余宣力，赖尔诸雏。角巾私第，待他年、鸠杖归扶。还试问、元侯经训，何如黄石公书。
汉宫春·汤阴岳鄂王祠
作者：周之琦
朝代：清

已矣金牌，叹黄龙痛饮，此志终乖。谁令雨河尽弃，并弃江淮。机危祸惨，问苍苍、何意生才。空恸惜、风波狱底，英魂毅魄长埋。当日精忠赐字，幸小朝气振，康构心开。长驱背峞劲旅，敌焰应摧。权奸卖国，任中原、板荡兴哀。侥幸煞、强邻酌酒，免教胆落飞来。漳水名都，被浊流淘尽，霸业当涂。铜台那时片瓦，一例榛芜。苴茅建国，逞雄心、炎运将徂。浑未省、当歌对酒，人生朝露无殊。还是闺房眷恋，笑分香卖履，遗令区区。知他画眉未毕，鬼妾谁娱。残魂馁矣，更何人、上食朝晡。君不见、西陵废垄，年年衰柳啼乌。
汉宫春·药洲访石图，为翁二铭学使题
作者：周之琦
朝代：清

花药澄湖，乍英光旧迹，辉映庭隅。天教化工在手，璧合星枢。莲亭志喜，胜苏斋、残拓临摹。凭证取、题名掌上，当年陈九仙书。邂逅章门持节，几留宾下榻，访古停舆。新携换鹅妙墨，一笑披图。山阴茧纸，比炎洲、片石何如。羡使者、怜才似此，人间谁叹遗珠。
江城子
作者：周之琦
朝代：清

岭南西路梦悠悠。听蛮讴。叫钩辀。长向剌桐、花底赋离忧。勾漏丹砂无觅处，春易尽，水空流。几回丹旐送归舟。忆同游。影仍留。一线斜阳、犹恋竹棚头。老去文渊重曳足，南雁外，怕登楼。
江城梅花引
作者：周之琦
朝代：清

一双银蒜暮丁冬，是东风。是西风。吹得疏疏，凉雨打梧桐。沈水半消金鸭冷，人不见，梦依依、唤玉骢。玉骢。玉骢。无路通。步霜红。霜更浓。过也过也，过不了、咫尺帘栊。依旧相思，围住画栏中。推枕起来还欲睡，楼角外，又萧条、听断鸿。
沁园春·沈三华龄自常熟买舟来问姊病，人天怅隔，悒怏遂归，赋此为别
作者：周之琦
朝代：清

归也悽然，迤逦垂虹，孤帆夜深。问匆匆草草，伊人何许，生生死死，此恨焉任。卢橘年华，黄梅节物，但著思量总不禁。离筵曲，有檀郎怨笛，媭女芒砧。鸣珂旧里重寻。漫忘却、东阳费苦吟。叹楼头跨凤，难追彤管，门前立鹄，犹滞青衿。往事谁提，先芬好念，月姊当时一片心。还知否，自春明话别，盼到而今。
沁园春·重赠沈三弟
作者：周之琦
朝代：清

弹指秋来，已矣荀香，兰房罢薰。怅官斋寄榻，三春药里，贫家赁庑，廿载飙轮。象服空埋，牛衣宛在，至竟黔娄是恨人。重回首，话凄凉旧事，梦去无痕。依然华屋生存。恰近隔、山丘只一尘。看流光过眼，何今何古，抟沙放手，谁幻谁真。末路荣华，他乡骨肉，自闭重泉杳不闻。伤心语，但人生到处，天道休论。
沁园春·雨夜叠前韵
作者：周之琦
朝代：清

如此清宵，雨雨风风，更长自支。想云波涨晓，寒侵素袜，花魂泣夜，怨入灵旗。阆苑烟凉，瑶台玉瘦，莫道人间总不知。淋铃苦，怅灯前坐久，帐里来迟。相逢待诉相思。但跨鹤、仙山袖便携。奈杭州衫色，空沾酒晕，河阳帽影，尚恋愁丝。绛蜡双心，红霞一口，君问归期未有期。知何日，是香盟证处，好梦圆时。
沁园春·题亡室沈淑人遗照
作者：周之琦
朝代：清

描出伤心，月悴烟憔，回肠怎支。忆香消玉腕，愁停针线，病淹珠唾，怯试枪旗。命薄难留，魂柔易断，当日欢场已早知。良工笔，为传神个里，欲下还迟。离箱粉缟空思。剩倩影、幽房一帧携。看湘兰婀娜，重拈恨蕊，吴绡宛转，未了情丝。缓缓花开，真真酒暖，环佩归来可有期。无眠夜，礼金仙绣像，记否年时。
河传
作者：周之琦
朝代：清

岭外。谁在。湍流水带。峭立山簪。家园春色，空倩幽梦重寻。瘴云深。漫拈迁客伤心句。蛮江渡。几见人归去。秦郎已矣，留得子夜哀吟。古藤阴。
河传
作者：周之琦
朝代：清

湖上。烟浪。摇摇画桨。事逐春移。兰闺扶病，心绪花落鹃啼。弄妆迟。六桥风景成虚掷。青弯翼。一去无消息。水仙乡里，回首玉局荒祠。断肠时。
河传
作者：周之琦
朝代：清

滕阁。帆落。烟光澹泊。山色空濛。乌监一曲，新谱催唱玲珑。醉魂中。落霞孤鹜年光换。苹沙岸。寂寞闲鸥伴。庾尘不到，何事腰扇匆匆。障西风。
河传
作者：周之琦
朝代：清

锦浦。佳处。浣花祠宇。梅柳成行。扫眉人去，还见金井丛篁。绕回廊。胜游争免天涯感。衣香减。羞说缁尘染。输他仙侣，依旧莲烛分光。赋长杨。
河传
作者：周之琦
朝代：清

黄鹤。城郭。笛声依约。吹尽寒梅。东君有意，还许轻燕飞来。绣帘开。个中心事沈吟久。曾知否。梦冷鸦啼后。萍漂一叶，闲倚江上楼台。暂徘徊。
河传·祝九宗伯枉过戏赠
作者：周之琦
朝代：清

十弓地小。遣吟情种得。寻常花草。吠影吠声，那禁群儿相告。说平泉、无此好。长安贵客心倾倒。来便窥园，寓目翻成笑。鸠拙一枝，谁向宫莺传报。误煞人、秦吉了。
河满子
作者：周之琦
朝代：清
体裁：词

忆昔蒲觞饮后，惊心风鹤来时。多少朱门绣毂，匆匆絮影分飞。争似吾家络秀，琐窗闲赌围棋。
河满子
作者：周之琦
朝代：清
体裁：词

栽得幽花数种，小庭雨腻烟浓。春自天台移到，人如阆苑相逢。今日人将春去，露珠啼碎香红。
河满子
作者：周之琦
朝代：清

雅戏闺中裁制，春工幻作春人。粉壁空留剪彩，玉墀已掩香尘。莫向紫姑说与，红笺应也销魂。
洞仙歌·圣因寺僧馈食
作者：周之琦
朝代：清

斋厨食品，乍分来莲座。小舫清芬浪花破。叹留宾、事往解菜心孤，浑不管，几日芳卮尘锁。宣南人好在，绥款玫砧，隽味频烦玉纤和。一箸冷吴羹、雀疃鲈亭，但闷里、秋光虚过。问书信、麻姑近谁传，料脯擘、仙麟未应忘我。
洞仙歌·宾石曩主钟仰山侍讲家最久，偶访旧馆，怆然黄垆之思。用玉田观花外集有感韵
作者：周之琦
朝代：清

燕归何处，过乌衣门第。一带轻烟隔秋水。叹衫痕、晕酒琴语弦诗，三十载，尘世赏音无此。吟魂犹在否，几叶云笺，澹墨重寻旧题字。梦蝶不归来、镜里芙蓉，剪霜影、一枝红碎。有邻笛、依依故人心，问蜡炬、成灰夜台知未。
洞仙歌·李石梧观察以梧笙馆联吟图卷索题，小病久置案头，及石梧悼亡始成此阕
作者：周之琦
朝代：清

春风梧苑，惯柔毫闲弄。况有兰闺玉人共。向金台、斗韵珠海分笺，全不数，当日秦娥箫凤。梁园飞絮早，绿绣空囊，岂意韶华遽相送。银字掩孤嚬、一卷哀辞，叹我已、潘丝霜重。算香散、蘅芜十年馀，又振触、西湖那时残梦。
浣溪沙
作者：周之琦
朝代：清

三黜何劳赋谪居。芝兰香冷寸心孤。鸡鸣草草岁云徂。勇退漫思绵上隐，生存休问茂陵书。紫垣还记旧人无。
浣溪沙
作者：周之琦
朝代：清

乐府东都迥出尘。小山以后数清真。风流秦贺足消魂。桥柱枉逢题字客，旗亭无复按歌人。懒邀明月认前身。
浣溪沙
作者：周之琦
朝代：清

倦眼凄迷望转赊。悔将梦语托星槎。春明门外似天涯。乌鲗书成还易灭，青鸾信好未应差。一年春事又桃花。
浣溪沙
作者：周之琦
朝代：清

冰雪河梁不见春。欲回星汉问迷津。此中何限未招魂。尚有燕莺争暖树，可怜蜂蚁是微尘。等闲天气判寒温。
浣溪沙
作者：周之琦
朝代：清

十载宣南梦里家。珠巢弹指即天涯。可知宫树不栖鸦。一榻沈吟淇上竹，数枝憔悴洛阳花。冷筇闲倚望京华。
浣溪沙
作者：周之琦
朝代：清

客有君房妙语言。扬州骑鹤兴翩翩。倾身障簏总堪怜。情话漫寻潘骑省，清芬谁诵陆平原。闷思陈事一悽然。
浣溪沙
作者：周之琦
朝代：清

带水何心说故乡。隋堤秋色夜传觞。可堪衰柳玩清霜。仙手有人抛月斧，通眉无句觅诗囊。禁他冶叶不凄凉。
浣溪沙
作者：周之琦
朝代：清

扇底风痕弄夕凉。酒醒人试藕丝裳。新蟾钩样照横塘。蝉雀有时还独语，凫鹥何必定同行。澹烟清梦怕思量。
浣溪沙
作者：周之琦
朝代：清

护玉笼香翠阁幽。名花对影看梳头。此中人说是迷楼。夹幕暗通筝阮语，重帘分管燕莺愁。紫云何处恨悠悠。
浣溪沙
作者：周之琦
朝代：清

旧侣分张唤奈何。凉秋无梦到烟萝。独弦弹断不成歌。眼底曹蜍生气少，耳边庄蝶寓言多。此情容易隔天河。
浣溪沙
作者：周之琦
朝代：清

泻地银河到海迟。横波脉脉信来稀。梦回吟得水乡词。繁塔又添垂钓处，夷门恰有唤船时。断肠风景定谁知。
浣溪沙
作者：周之琦
朝代：清

玉树琼枝感旧因。教坊歌罢暗伤神。不堪洗面藉潸痕。青盖辞吴犹怆恻，华亭入洛尚酸辛。重瞳那作汴州民。
浣溪沙
作者：周之琦
朝代：清

白鹤凭谁信手招。银澜对影转无聊。闷来何计觅双桡。秋思可堪人寂寂，仙源依旧路迢迢。微波原自不通潮。
浣溪沙
作者：周之琦
朝代：清

竹石三分水二分。水边蜂蝶易消魂。不堪重忆旧时春。可有青苔黏画屧，似闻芳草斗罗裙。丁香花榭不开门。
浣溪沙
作者：周之琦
朝代：清

绀瓦雕甍想像间。薄阴吹冷土花班。几人指点旧平泉。桥水暗敲珠错落，岩云低映玉孱颜。当时祇认是家山。
浣溪沙
作者：周之琦
朝代：清

花落花开正掩门。忘机不识绕街尘。寂无馀事称闲身。梁燕依然同逆旅，邻莺争解唤乡人。悔将心迹托归云。
浣溪沙
作者：周之琦
朝代：清

词赋梁园久劫灰，游人还问孝王台。多因帝子解怜才。咫尺僧寮环塔址，两三村舍傍城隈。已无馀地馆邹枚。
浣溪沙
作者：周之琦
朝代：清

谁筑闲园倚近坰。小山丛木带回汀。等闲水石费经营。珍馆几时学旧迹，绮楼无地著春情。蛛丝异兴可怜生。
浣溪沙
作者：周之琦
朝代：清

车马如云待漏迟。未明天已玉骢嘶。绿波桥上漫依依。过眼绮罗犹昨日，伤心冠盖似当时。无因说与白鸥知。
浣溪沙
作者：周之琦
朝代：清

软绣天街旧有名。九君传序费经营。至今犹说宋东京。一穗冷烟春锦阁，半湾流水翠芳亭。上河图画不胜情。
浣溪沙
作者：周之琦
朝代：清

近市翛然晏子居。药栏回合槿篱疏。惯看鸟雀下阶除。载酒断无人问字，打门恰有吏催租。到家翻遣客怀孤。
浣溪沙
作者：周之琦
朝代：清

酸枣河倾忆昔时。洪波吟得阮公诗。十年风景几迁移。暗草萤飞仓史墓，阴廊鬼语信陵祠。等闲牲醴祀屠儿。
浣溪沙
作者：周之琦
朝代：清

金字心经施上方。澄心遗积付沧桑。累他嫔御祝空王。春水东流如梦寐，秋风西塔剩凄凉。一花垂泪佛前香。
浣溪沙
作者：周之琦
朝代：清

鞭影匆匆指落霞。轻衾凉簟定谁家。不辞小立倚汀沙。但有藤萝皆映带，更无藻荇不横斜。生怜消瘦到秋花。
浣溪沙·七月十二日移沈淑人遗榇，于苏公祠却归宝祐桥，回望孤山，黯然久之
作者：周之琦
朝代：清

路近西陵易怆神。一袈裟地许平分。玉棺好伴魏城君。风月有缘成错莫，湖山如梦断知闻。烛灰香冷自温存。
浣溪沙·乙未冬偶过北兰寺
作者：周之琦
朝代：清

旧隐西陂迹已陈。尚留诗屋寄云门。梵钟声里几晨昏。物外山含无尽意，定中僧笑傥来人。烟波何处问迷津。
浪淘沙·拟游晋祠不果
作者：周之琦
朝代：清

雉堞几凭栏。拄笏空看。丛祠依旧锁云关。如此岚光浑不识，羞渡桑乾。碧玉泻潺湲。流水生寒。一声凉雁最无端。桐叶西风多少恨，留与青山。
浪淘沙·秋蝉和衎石
作者：周之琦
朝代：清

凉思又铜盘。琴外声残。一庭愁碧正相怜。冷入秋心飞不去，衰柳年年。何处说荒寒。落叶长安。西风休更倚栏干。弱羽翛翛真似我，鬓影羞看。
浪淘沙·题黄杏帘广文《漓江归棹图》，即送还里
作者：周之琦
朝代：清

一棹许湾春。旧里情亲。金萱花下彩衣新。空阻陡门三十六，无计留宾。蕙帐隔吟身。鹤怨频闻。北山原有去来云。明日片帆江汉上，我亦归人。
浪淘沙慢
作者：周之琦
朝代：清

梓桑路、沙屯废馆，浪拥荒驿。空约传书素翼。乡心万缕似织。任极望南云天咫尺。远山外、烟影难觅。断梦倚斜阳黯无语，虚堂自愁入。悽忆。涨痕旧隐抛掷。傍岸柳依依，凝眸处、泪雨都暗滴。嗟岁晏哀鸿，零乱谁宅。绣衣画戟。知甚时骢马，相逢人迹。菱镜光销腰围窄。年华晚、坐看箭激。料应比、湍波流更疾。恨归去、不附星查，十二载，尘衫冷透长安陌。
清平乐
作者：周之琦
朝代：清

曲琼风细。寂寞帘垂地。消得西堂烟一穗。随分闲眠浅醉。象床罗簟关情。梧桐叶叶秋声。还向人间惆怅，不知几日浮生。
清平乐·忆梅
作者：周之琦
朝代：清

寻寻觅觅。竹外人孤立。砑粉银笺题又湿。冷却翠禽消息。旧时芳讯依然。而今幽恨年年。一笛绮窗归梦，故山无奈春寒。
渔家傲·末疾艰于步履疏开，缺交篆后，书寄汝筠，时在丙午七月
作者：周之琦
朝代：清

六十五年嗟老矣。衰残那更朝衫系。人说归来陶令拟。知也未。乡园风景而今异。浩劫连番瓜蔓水。嗷鸿中泽馀生寄。寒故凄凉书一纸。蓬户底。相看可有相怜计。
满庭芳·辽后洗妆楼
作者：周之琦
朝代：清

眠柳梳烟，荒池洗月，翠帘不卷春愁。暗尘珠络，芳艳未全休。飞燕新词漫拟，簪花格、墨妙谁偷。凭栏处，靴金帕玉，肠断旧风流。凝眸。佳丽地，脂函镜匣，乡冷温柔。但捺钵当时，谏草还留。可惜琵琶调苦，回心院、枉费绸缪。焚椒恨，天书练影，三十六宫秋。
满庭芳·辽后洗妆楼
作者：周之琦
朝代：清
体裁：词

眠柳梳烟，荒池洗月，翠帘不捲春愁。暗尘珠络，芳艳未全休。飞燕新词漫拟，簪花格、墨妙谁偷。凭栏处，靴金帕玉，肠断旧风流。凝眸。佳丽地，脂函镜匣，乡冷温柔。但捺钵当时，谏草还留。可惜琵琶调苦，回心院、枉费绸缪。焚椒恨，天书练影，三十六宫秋。
满江红
作者：周之琦
朝代：清

甚矣吾衰，七十载、光阴虚掷。曾几度、春来秋去，曦轮已仄。脉脉徒怀尘外想，悠悠终是人间客。忆东涂、西抹少年时，嗟何及。鸡与鹜，从争食。蚌与鹬，从夸力。但相看一笑，马牛风隔。长庆诗筒馀昨梦，永和禊饮成陈迹。叹曹刘、沉谢尽消亡，今谁识。
满江红 其一 重过粉坊琉璃街故居
作者：周之琦
朝代：清

屋角高槐，闲问讯、宣南坊陌。记此地、琴尊跌宕，几年栖息。半剌相忘磨灭后，一家正好团栾日。任旁人、错比子云居，喧尘隔。离聚苦，无终极。生死恨，难抛掷。但天台重到，凄凉岑寂。芳草廊空蝴蝶化，茜纱窗冷蟏蛸织。叹乌衣、巷口燕归来，今成客。
满江红 其二 都中戏答人问
作者：周之琦
朝代：清

万古云霄，问一羽、何人当得。但随分、南州承乏，油幢画戟。假节文从炎汉仿，借绯句亦香山觅。尽翩翩、斜压帽檐攲，螭坳立。曾待漏，金门夕。曾视草，銮坡侧。却翻疑定远，功成投笔。麋鹿方惭簪绂系，貂婵那自兜鍪出。是虎贲、还是蔡中郎，君须识。
满江红 其五 途中与客说家乡肉
作者：周之琦
朝代：清

旅食匆匆，话前事、齿芬犹结。忘不了、衙斋近局，消寒时节。馈岁相携春酿早，佐餐雅称冬春洁。未输他、松火玉织薰，桐严楫。吾旧里，樊江涉，今小筑，夷门接。甚杭州风味，尊前贪说。三载身惭东道主，片帆梦冷西湖月。但溪山、好处即家乡，休分别。
满江红 其四 过新城县，买得白梁米，忆亡友李宾（宾石新城人）石孝廉同寓地藏庵旧事感赋
作者：周之琦
朝代：清

一磬僧房，记月下、人来款竹。还远致、秋塍珠宝，累累盈斛。红豆分拈花里句，胡麻共饱山中粥。更无须、乞米似平原，书成幅。蒿里唱，当年曲。萍梗系，谁家屋。望子猷门径，凄凉心目。过眼云烟朋辈少，打头风雪官程促。问劳劳、尘梦定何时，黄梁熟。
满江红·其三
作者：周之琦
朝代：清

小别庐山，惜真面、忘携粉本。费半日、东涂西抹，徒供一哂。有客同来吴季子，平生最识周公瑾。尽从旁、指示颊三毫，心难印。嘶骑发，装池进。踪迹远，须眉近。怕丹青见惯，因疑成信。他日重飞天上写，诸君但索图中骏。却翻猜、扇外放翁谁，惊相问。
满江红·重过粉坊琉璃街故居
作者：周之琦
朝代：清

屋角高槐，闲问讯、宣南坊陌。记此地、琴尊跌宕，几年栖息。半剌相忘磨灭后，一家正好团栾日。任旁人、错比子云居，喧尘隔。离聚苦，无终极。生死恨，难抛掷。但天台重到，凄凉岑寂。芳草廊空蝴蝶化，茜纱窗冷蟏蛸织。叹乌衣、巷口燕归来，今成客。万古云霄，问一羽、何人当得。但随分、南州承乏，油幢画戟。假节文从炎汉仿，借绯句亦香山觅。尽翩翩、斜压帽檐攲，螭坳立。曾待漏，金门夕。曾视草，銮坡侧。却翻疑定远，功成投笔。麋鹿方惭簪绂系，貂婵那自兜鍪出。是虎贲、还是蔡中郎，君须识。小别庐山，惜真面、忘携粉本。费半日、东涂西抹，徒供一哂。有客同来吴季子，平生最识周公瑾。尽从旁、指示颊三毫，心难印。嘶骑发，装池进。踪迹远，须眉近。怕丹青见惯，因疑成信。他日重飞天上写，诸君但索图中骏。却翻猜、扇外放翁谁，惊相问。一磬僧房，记月下、人来款竹。还远致、秋塍珠宝，累累盈斛。红豆分拈花里句，胡麻共饱山中粥。更无须、乞米似平原，书成幅。蒿里唱，当年曲。萍梗系，谁家屋。望子猷门径，凄凉心目。过眼云烟朋辈少，打头风雪官程促。问劳劳、尘梦定何时，黄梁熟。旅食匆匆，话前事、齿芬犹结。忘不了、衙斋近局，消寒时节。馈岁相携春酿早，佐餐雅称冬春洁。未输他、松火玉织薰，桐严楫。吾旧里，樊江涉，今小筑，夷门接。甚杭州风味，尊前贪说。三载身惭东道主，片帆梦冷西湖月。但溪山、好处即家乡，休分别。
澡兰香·蝶茧和小云韵
作者：周之琦
朝代：清

罗浮旧侣，仙迹曾栖，一剪洞云溜碧。花迷试梦，橘蠹淹秋，怡好舞衣藏得。问匆匆、粉怨香愁，情丝因谁暗织。壁镜分明，可念春来消息。看取团栾样巧，中有柔奴，玉腰纤魄。翾飞小影，阅到枯形，密绪尚怜攲侧。付兰闺，掺手亲缫，却恐蚕娘未识。剩几片、芳草宫斜，罗裙空忆。
澡兰香·重午用梦窗韵
作者：周之琦
朝代：清

闲情斗草，雅戏牵钩，节序被人唤觉。银澜荡桨，镜曲分笺，长是梦游空约。盼飞凫、音信难凭，相思榴红破萼。小簟凉痕，困倚汀蒲洲蒻。重话河桥往事，细葛风前，暗消吟魄。尘梁去燕，彩箑招蝇，枉却绀纱帷幕。试兰汤、新浴还慵，谁伴芳尊共酌。但认取、艾叶朱符，馀香襟角。
澡兰香·长沙重午用梦窗韵
作者：周之琦
朝代：清

秦萧旧侣，楚佩馀情，一枕蕣华梦觉。前踪好在，令节依然，枉说茜窗人约。袅钗符、续命无凭，魂消幽兰半萼。采艾吟心，怨入离披汀蒻。想像庭扉掩处，泪点湘筠，尚栖仙魄。花源棹舣，橘社书传，忍问坠蛛尘幕。尽相看、露井银瓶，谁摘梅黄劝酌。步倩影、月夜归来，三芝栏角。
烛影摇红·己酉元夕
作者：周之琦
朝代：清

三五良宵，乞浆且喜年逢酉。只今无复万枝灯，也自游骢骤。迤逦瑶街左右。闹蛾儿、盈盈茜袖。玉梅香暖，爆竹烟深，听残莲漏。春日春盘，翠尊不用清歌侑。等闲留住月婵娟，相伴啼鸦后。屈指韶光暗逗。尽安排、寻花问柳。凤箫声里，愿得年年，欢娱依旧。
燕归梁·汲县与家人别
作者：周之琦
朝代：清

烟柳凄迷夕照沈。离思难禁。无根风絮苦商参。歧路外、两分心。促春相见残春别，新怅望、更从今。竹鸡啼处瘴云深。且休向、梦中寻。
玉漏迟 其一 夜话尹竹农同年署斋
作者：周之琦
朝代：清

夜寒莲漏悄。纹疏静掩，铜荷低照。迅羽光阴，心事漫传青鸟。梦里长安片月，更愁里、天涯芳草。还自恼。云窗雾阁，庾尘谁扫。何处唤酒银釭，听小管清声，素弦凄调。艳冶追寻，争似寸笺吟好。计日东风破冷，又相对、春山一笑。芳信早。梅花几枝开了。
玉漏迟 其三 高巳生、钱充泉、王远闻同舟，相送信宿去严陵道中却寄
作者：周之琦
朝代：清

片帆人万里。琴歌兴在，仍搴吟袂。过雨秋容，侵晓越娥妆洗。漫拟西湖镜影，也休认、南屏烟翠。还信未。桐江一路，好山如此。三载惯约清游，叹饮渌题花，顿成前事。醉拍征衫，空惜酒痕红渍。旧垒芹泥换尽，更谁识、归舟天际。兰棹倚。魂消画眉声里。
玉漏迟 其二 秋夜对月偶忆少陵"斫却月中桂，清光应更多"之语，因写其意
作者：周之琦
朝代：清

碧空圆镜展。无端幻出，交柯零乱。望里阴阴，占却广寒庭院。自倚阎浮树影，怎禁得、吴郎偷眼。尘雾卷。丁丁玉斧，等闲飘散。遥睇露脚斜飞，似坠叶霜林，峭风轻剪。唤作天香，终是药娥愁见。记否王孙去久，且归咏、淮南秋怨。清漏转。霓裳旧歌重按。
玉漏迟·夜话尹竹农同年署斋
作者：周之琦
朝代：清

夜寒莲漏悄。纹疏静掩，铜荷低照。迅羽光阴，心事漫传青鸟。梦里长安片月，更愁里、天涯芳草。还自恼。云窗雾阁，庾尘谁扫。何处唤酒银釭，听小管清声，素弦凄调。艳冶追寻，争似寸笺吟好。计日东风破冷，又相对、春山一笑。芳信早。梅花几枝开了。碧空圆镜展。无端幻出，交柯零乱。望里阴阴，占却广寒庭院。自倚阎浮树影，怎禁得、吴郎偷眼。尘雾卷。丁丁玉斧，等闲飘散。遥睇露脚斜飞，似坠叶霜林，峭风轻剪。唤作天香，终是药娥愁见。记否王孙去久，且归咏、淮南秋怨。清漏转。霓裳旧歌重按。片帆人万里。琴歌兴在，仍搴吟袂。过雨秋容，侵晓越娥妆洗。漫拟西湖镜影，也休认、南屏烟翠。还信未。桐江一路，好山如此。三载惯约清游，叹饮渌题花，顿成前事。醉拍征衫，空惜酒痕红渍。旧垒芹泥换尽，更谁识、归舟天际。兰棹倚。魂消画眉声里。
玉漏迟·耦庚席上赋葛仙米
作者：周之琦
朝代：清

绀珠尘未扫。幺禽啄后，碧螺痕小。一捻圆匀，春出玉山香稻。隽味青精漫拟，待糁入、羹汤还好。春又早。红盐绿酒，者时情抱。相看句漏云封，只乞米长安，甑尘闲笑。旅食年年，依旧石田荒了。尽把丹砂寄与，怕梦里、黄梁人老。乡信杳。知他雁鸿多少。
玉漏迟·重示已生
作者：周之琦
朝代：清

旧弦催怨轸。十年前事，翠凋红陨。幻影分明，忆得镜签香润。当日啼莺梦远，更此日、啼鹃声近。愁绪引。与君原是，一般长恨。绣帷仿佛尘凝，叹锦字谁传，彩鸾芳信。病枕叮咛，有约再生重认。待说韦郎絮果，又怕见、潘郎丝鬓。清泪忍。安排半衾眠稳。
玲珑四犯
作者：周之琦
朝代：清
体裁：词

欲霁仍迟，蘸淡墨云痕，低护轻霭。湿粉疏窗，恰是碎琼堪爱。休笑冻粟皴肌，尽梦倚、玉林瑶界。伴冷吟姑射仙影，多幸短篷同载。贾生祠畔曾游处。想探芳、庆湖人在。早梅暗逗春消息，容易风光改。争奈怨入素琴，还泪洒、幽兰弦外。叹软红尘里，茶香酒绿，此情难再。
玲珑四犯·虎丘春泛图，为张初白题
作者：周之琦
朝代：清
体裁：词

烟柳回塘，扬画桨声中，签翠低展。客与香迷，一舸镜澜徐转。莺语燕语难分，但醉倚、好花人面。数旧游彭蠡舟系，忘了小姑偷眼。
四愁平子吴歈遣。漫沉吟、玉楼歌按。越娥佩响从归去，春共横波远。空付媚粉暗尘，荡冶叶、倡条零乱。问半眉山色，船唇篷背，黛痕谁见。
玲珑四犯·虎丘春泛图，为张初白题
作者：周之琦
朝代：清

烟柳回塘，飏画桨声中，签翠低展。客与香迷，一舸镜澜徐转。莺语燕语难分，但醉倚、好花人面。数旧游彭蠡舟系，忘了小姑偷眼。四愁平子吴歈遣。漫沈吟、玉楼歌按。越娥佩响从归去，春共横波远。空付媚粉暗尘，荡冶叶、倡条零乱。问半眉山色，船唇篷背，黛痕谁见。
玲珑玉
作者：周之琦
朝代：清

蓉缺樱残，早添得、韵事京华。玻璃沁碗，唤来紫陌双叉。妙手玎珰弄巧，胜肩头鼓打，小担声哗。停车。裁油云、隔住玉沙。暗想槐薰倦午，正窗闲雪藕，鼎怯煎茶。碎响玲珑，问惊回、好梦谁家。屏间珠喉轻和，有多少、铃圆磬彻，低唱消他。晚香冷，伴清吟、深巷卖花。
玲珑玉·瓦喷壶
作者：周之琦
朝代：清

清暑帘阴，晚风送、枕簟潇潇。陶家制出，买春不是诗巢。几阵阶前递响，早千丝玉溅，一白珠跳。凉宵。还相催、金井桔槔。未拟官哥样好，但瓶长较颈，鼓细量腰。贮腹泉甘，尚亏他、浅润堂坳。壸公仙踪曾托，更休把、冰清心迹，瓦合轻嘲。雨来也，扫烦襟、如意漫敲。
珠帘卷
作者：周之琦
朝代：清

东堂畔，晓风吹。轻燕澹粉迷离。垂柳摇摇无绪，闲扶墙外枝。远路春光晼晚，残宵梦语依稀。争唱渡头桃叶，浑不解，寄相思。
琐窗寒
作者：周之琦
朝代：清

扫叶门深，冲泥苍浅，雪残犹凝。清言伫久，依约夕阴吹暝。怪衙参、催归太迟，忍寒负却黄花等。对藤枝络架，晚来还是，冻禽声静。萍梗。终无定。正话到城南，者番邻并。河桥旧约，又说玉虹腰冷。占新巢、谁家画梁，笑人忙剧春燕影。问何年、三塔吟莺，唤教乡梦醒。
琐窗寒·紫泉孝廉李宾石，余再从姊婿也。病树不春，昙花遽萎，莹莹嫠纬，其可哀也
作者：周之琦
朝代：清

听雨沽春，题花卜夜，胜游曾几。书传雁羽，有约玉箫同倚。踏松阴、依然断肠，素弦一昔牙琴碎。过招提倦旅，当时灯晕，尚飘红穗。谁寄。相思意。但絮影埋香，酒痕吹水。秋坟怨语，悽入女媭砧里。话伤心、孤雏未将，纸钱那觅空燕垒。判今生、尘面西风，为君持泪洗。
琐窗寒·赋得依依墟里烟，途中书所见也
作者：周之琦
朝代：清

澹拂楼阴，轻笼木末，暗催秋暮。将开又合，只傍夕阳村墅。任长空、片云自飞，等闲肯逐西风去。向水亭山馆，千丝摇飏，为谁留住。何处。乡园路。但断梗飘蓬，易牵离绪。年光过眼，消得几番炊黍。赋郊居、尘鞅未闲，耦耕旧约人在否。忍相看、数点霜枫，冷红鸦外舞。
琐窗寒·集贤院连雨
作者：周之琦
朝代：清

润逼窗纱，凉侵簟竹，顿添憔悴。将徐又紧，做出几分秋意。对银屏、幽怀暗牵，素衾清梦谁料理。最怜他此日，纹疏静掩，夹衣初试。空指。前游地。任罥石苔滋，井栏愁倚。回波涨晚，翠点一池萍碎。带苍烟、归鸦倦飞，暝阴未破云更起。但虚空、冷荡柔丝，远天都是水。
琐窗寒·风窗
作者：周之琦
朝代：清

翠箔收寒，琼钩捲月，一番风紧。疏棂半掩，隔断满阶秋影。蘸银笺、油花暗滋，午妆粉指新留印。怕重来燕子，小门深闭，旧巢难认。方镜。颇黎衬。更玉坠低悬，兽钚相并。朱绳细绾，比似井栏斜引。玳梁深、轻笼篆烟，绣帏窥处还易暝。未愁他、画烛屏前，下帘红袖冷。
瑞鹤仙
作者：周之琦
朝代：清

素天分雁轸。话梦影扬州，月痕初晕。情波寄兰讯。又鱼笺唾湿，麝煤心印。琴歌兴引。且漫说、游踪未准。但匆匆、侧帽吟来，输与旧时青鬓。还问。双藤在否，络架扶墙，几番红褪。交枝翠隐。苍藓路，有谁认。怕幽禽忘了，花魂清瘦，却道栖香正稳。倚黄昏、栏角尖风，峭寒自忍。
瑞鹤仙·四月六日出都，小憩芦沟桥偶述
作者：周之琦
朝代：清

柳丝征袂绾。试锦羽初程，玉骢犹恋。铜街佩声远。向天边回首，故人如面。藤阴翠晚。但怪得、琴尊梦短。有游蜂、知我心期，刚是褪红曾见。还看。珠巢题字，墨晕初乾，酒痕微泫。晴云乍展，春已在，驿桥畔。问柔波一样，仙源流下，为底人间较浅。要重寻、京邑尘香，素襟漫浣。
瑞鹤仙·忆京寓藤花作
作者：周之琦
朝代：清

晓寒欺绣幕。过啼鴂光阴，离愁萧索。新词寄归鹤。奈书传阆苑，信音辽邈。纤枝翠络。料此际、垂垂绽萼。尽飘零、客燕天涯，长忆紫茸檐角。兰杓。浮红泛绿，摘艳吟香，与花同酌。华胥梦觉。赏心事，忍抛却。想闲庭多少，游蜂戏蝶，未肯襟期漫托。但年年、吹冷东风，自开自落。
瑞龙吟·拟周美成
作者：周之琦
朝代：清

吟香路。重认泪点娟筠，唾痕芳树。依然咫尺天涯，断魂絮影，知他甚处。信音伫。还是坠蛛尘网，半捎窗户。无聊强揩红笺，醉来试倩，流莺寄语。惆怅雕栏犹在，晚花羞眄，垂杨慵舞。应想旧时堂前，巢燕非故。琴心赠别，颠倒闲词句。何曾见、珠帏夜悄，银屏微步。佩解人归去。帕罗尚绾，愁丝怨绪。帘底波千缕。空负我、西窗秋衾凉雨。话残梦里，一灯谁絮。
瑶花·吾亭偶谈汴中春觉菜之美，余不尝此味亦十载矣
作者：周之琦
朝代：清

雪残近陌，压担泥香，记腰镰亲觅。鲜芽破冷，新翠剪、几缕冰痕犹湿。厨娘好语，道一信、花风先识。伴罽袍、公子樽前，恰认稚春颜色。铜街饯腊频番，枉十度春来，芳讯长寂。愁春未醒，惟是有、海燕曾传消息。庾郎清瘦，况隽味、乡园空隔。但五辛、盘底年年，梦绕玉津萋碧。
甘草子·题画：柯丹丘风雨归舟
作者：周之琦
朝代：清

归去。一叶扁舟，却问归何处。衰柳不成行，冷落蒹葭浦。风利漫歌公无渡。便萍梗、有时须住。莫向南村素心侣。话五湖烟雨。
留客住
作者：周之琦
朝代：清

东风菜，叹多时、抛残乡味，枉了隋堤春色，绣畦相待。欲问樊楼浅酌，旧梦何处，剩有承筐新翠，压担馀寒，相思市桥吟卖。赏心再。负绮语潘郎，春明词债。纤手青丝，莫任年华催改。此际晶盐一箸，赋才无碍。句好应寄南雁影，指莺脰、水边按谱人在。
留春令·题画：倪云林溪亭山色
作者：周之琦
朝代：清

小山疏树，墨痕轻染，几重烟翠。石径萦回一亭孤，倩传出、幽人意。仿佛前游如梦里。尚渔舟闲系。曲港斜通武陵溪，问曾见、桃花未。
相见欢
作者：周之琦
朝代：清

一丝秋入雕梁。燕双双。蓦地庭梧已做，十分凉。楚竹簟。越罗扇。漫思量。咫尺画栏西畔，是斜阳。
相见欢
作者：周之琦
朝代：清

炉香冷了金猊。镜台携。不信生来长见，翠眉低。春梦断。画阑畔。旧情迷。刚是晓鸦啼后，子规啼。
真珠帘·春影
作者：周之琦
朝代：清

艳阳画出三春景。漾空濛，几缕春魂犹凝。摇曳絮飞时，弄琐窗烟冷。一桁轻丝吹不断，被燕剪、捎来难定。幽境。尽看朱成碧，玉栏闲凭。何处。笑倚娉婷。有娥池省识，东风妆靓。半面倩谁描，更柳遮花映。偷眼蜻蜓窥未足，似镜里灯前曾并。人静。奈帘波、缓荡碧云催暝。
眼儿媚
作者：周之琦
朝代：清

南朝驻跸爱杭州。直为圣湖留。十三门外，十三椄畔，占尽风流。一声白雁繁华去，往事总悠悠。刘家娘子，杨家妹子，无限春愁。小船平底曲栏干。人在画图间。雨湖也好，晴湖也好，消得身闲。净慈灵隐三天竺，重叠献珠幡。千灯万佛，莲台高处，长是无言。
眼儿媚·其一
作者：周之琦
朝代：清

南朝驻跸爱杭州。直为圣湖留。十三门外，十三椄畔，占尽风流。一声白雁繁华去，往事总悠悠。刘家娘子，杨家妹子，无限春愁。
眼儿媚·其二
作者：周之琦
朝代：清

小船平底曲栏干。人在画图间。雨湖也好，晴湖也好，消得身闲。净慈灵隐三天竺，重叠献珠幡。千灯万佛，莲台高处，长是无言。
石州慢·落花
作者：周之琦
朝代：清

欲雨还晴，春色正妍，游兴方引。彩幡蓦地飘摇，多事晓风吹紧。东君薄幸，空负燕约莺期，无端轻送韶华尽。仙子玉峰来，又催回兰轸。愁损。蜀笺题字，吴舫传杯，少年青鬓。已是凄凉，那更翠凋红陨。冬郎好句，留下千古伤心，人间易得芳时恨。忍见葬花人，扫苔阶香粉。
碧牡丹·自锡山却返武林，朋辈招邀，勉留十日，劳歌未已，重赋短章
作者：周之琦
朝代：清

乍送轻帆去。却趁回波住。小别经旬，早是秋光催暮。醉撷霜萸，怜断红非故。伤心江上尊俎。瘴乡路。黯黯情味苦。欢场可堪追溯。怨绿眉峰，应念天涯风絮。甚日重来，寻唾绒窗户。一痕清泪弹处。
祝英台近
作者：周之琦
朝代：清

典荆钗，搜荩箧，排闷苦无计。袖薄欺寒，修竹暮长倚。便教红灺兰釭，相怜相惜。暖不到、笼鸳秋被。桂香里。亲解半臂吴绫，回身为郎系。染柳宫袍，珍重总输尔。旧箱金缕空存，此情记否，枉赢得、一襟清泪。
祝英台近
作者：周之琦
朝代：清

净慈香，灵隐愿，瘦骨不胜把。梅蕊消寒，看到药栏卸。可怜娥月西颓，清光就缺，又紫玉、烟痕惊花。病深也。那更窈窕萦怀，琼瑰渍罗帕。几日相迎，双影素鸾跨。竟床长簟凄凉，孤眠剩我，反输尔、夜台情话。
祝英台近
作者：周之琦
朝代：清

剑江云，犀浦雨，长日药炉近。侍疾维摩，灯背峭寒忍。夜阑细检刀圭，偷祈瓦卦，都不是、等闲情分。蜀鹃恨。颠倒瓶钵依然，人先散花陨。瞥眼荣枯，天意杳难问。那回准拟相如，茂陵遗草，待访取、远山眉晕。
祝英台近
作者：周之琦
朝代：清

掖垣深，乡信阻，宫漏几昏晓。缓缓行云，天际忽飞到。两年怨绿啼红，衔悲饮恨，算客邸、何曾知道。语声悄。还认再世相逢，愁多减欢笑。炊玉光阴，但说凤城好。为伊闲整湘裙，重温腰衩，更持比、旧时宽了。
祝英台近
作者：周之琦
朝代：清

掩金觞，横玉箸，生怕别离又。听到骊驹，还是絮飞骤。惯消车毂牵魂，鞭丝摇梦，对残月、晓风杨柳。断肠后。凭问此度分襟，重泉尚知否。飘瞥灵衣，天半枉回首。早知槿艳无多，便应日日，向纸阁、芦帘厮守。
祝英台近
作者：周之琦
朝代：清

绾兰襟，搴蕙带，春事问湘畹。一叶帆收，寒信落灯浅。怪他宴罢遨头，杯停婪尾，才稳宿、玳梁双燕。梦绿短。弹指廿七年华，匆匆去如箭。依约前欢，人共楚云远。仲姬小字亲题，金相玉润，怎忘得、那回初见。
祝英台近
作者：周之琦
朝代：清

舞山香，翻水调，檀板为谁拍。小谱亲题，曾倩画眉笔。几回月上雕栏，停针倦绣，闲听我、梅边吹笛。粉奁侧。当日藤角裁笺，脂痕尚沾湿。红豆重拈，乐事总陈迹。待凭曲里哀蝉，仙山飞去，替说与、酒醒今夕。
祝英台近
作者：周之琦
朝代：清

舞长沙，回短袖，清节一钱剩。黄竹箱携，絮雪贮秋影。定知挽鹿偕归，筼屏学绣，恰映月、囊萤相称。素心耿。无奈翠履银珰，青闺倦持赠。女伴偷看，椎髻齿空冷。更禁嫌到笼鹦，吠来仙犬，生做就、茜窗人病。
祝英台近
作者：周之琦
朝代：清

袅朱丝，缠翠缕，巧篆俪花叶。结就同心，钗股鬓蝉贴。自从弄玉箫吹，经旬双笑，早一朵、榴红堪折。扇纹摺。因甚露井银瓶，馀芬易消歇。剪烛深更，影事懒重说。最怜雨润梅黄，袜罗归去，又刚是、澡兰时节。
祝英台近
作者：周之琦
朝代：清

选佳辰，携俊侣，重问草堂路。红萼无言，春色已如许。相看萝幌低垂，蕙烟轻飏，忽省忆、皇华人语。浣花句。同是沦落天涯，应教侍尊俎。团扇家家，不少瓣香处。须令翠羽声中，寒泉一盏，但遥指、城南韦杜。
祝英台近
作者：周之琦
朝代：清

雀环孤，鸾镜冷，心事竟谁托。乞与檀奴，跳脱手亲著。泪痕点点斑斑，凭君认取，想犹记、并肩曾约。信音邈。还是翠袖分携，圆规铸成错。钗合盟言，缥缈碧天阁。任教赠恨羊权，腕栏双系，拦不住、江南花落。
移居日偶得小诗
作者：周之琦
朝代：清

旧宅移来柳一枝，连番膏雨助生机。可能身作桓宣武，看得腰支到十围。一珠柽柳两分身，移植南墙便隔邻。根到重泉会相见，未应忘是一家春。棠梨今后为谁开，也许移根别院栽。盼得明年花信早，春风来似故人来。狭巷萧条隔市尘，泥涂往往欲摧轮。平津莫讶回车早，此地曾无牧豕人。膏环粔籹贺堂成，几日新邻便有情。谁说海鸥心迹异，两无虞诈不须盟。
移居日偶得小诗·其一
作者：周之琦
朝代：清

旧宅移来柳一枝，连番膏雨助生机。可能身作桓宣武，看得腰支到十围。
移居日偶得小诗·其三
作者：周之琦
朝代：清

棠梨今后为谁开，也许移根别院栽。盼得明年花信早，春风来似故人来。
移居日偶得小诗·其二
作者：周之琦
朝代：清

一珠柽柳两分身，移植南墙便隔邻。根到重泉会相见，未应忘是一家春。
移居日偶得小诗·其五
作者：周之琦
朝代：清

膏环粔籹贺堂成，几日新邻便有情。谁说海鸥心迹异，两无虞诈不须盟。
移居日偶得小诗·其四
作者：周之琦
朝代：清

狭巷萧条隔市尘，泥涂往往欲摧轮。平津莫讶回车早，此地曾无牧豕人。
绛都春·拟吴梦窗
作者：周之琦
朝代：清

鸳针绣倦。又珊枕梦回，青禽低唤。唤起絮云，咫尺天涯愁无限。回廊步屧成新怨。况别母、啼妆犹恋。断肠空指，灵芸帕上，泪痕红泣。凝眄。盈盈带水，片帆趁、燕影风柔波软。佩解汉皋，那信花开归来缓。圆冰写翠秋容换。认娥月、西窗人面。紫箫吹入吴歈，桂香夜暖。
绛都春·秦敦夫前辈出所藏冒辟疆姬人金玥美人蕉画册索词
作者：周之琦
朝代：清

风光几信。尽描出雉皋，当年花韵。自剪翠绡，点笔曾看攲蝉鬓。碧腴乍展痕犹嫩。似人影、单衫红衬。染香亭上，凭谁递与，画栏芳讯。吟稳。蕉窗秀句，问名字、尚见金明玉润。素月半规，小篆盈盈芳心印。螺青写叶春来恨。认水绘、凄凉眉晕。任教重觅泰淮，旧时艳粉。
绛都春·绿阴
作者：周之琦
朝代：清

烟丝邃馆。乍约住翠云，回廊遮遍。做暝弄晴，沾惹离愁愁无限。凄香滞粉闲凝眄。更谁识、残红幽怨。杜鹃何许，匆匆尽把，艳阳催晚。空恋。簪花俊赏，泥人处、暗里朱颜偷换。问取倩魂，那信飞莺吹还转。啼妆枉隔春风面。剩黛色、眉痕犹见。悄然青子枝头，恨长梦短。
绮罗香·车帷
作者：周之琦
朝代：清

绣幕围香，文裀藉玉，一夕屏星催换。怯试秋心，恰好梦深寒浅。认罽密、犀押匀排，爱绒唾、蝶衣新剪。问流苏、四角低垂，越娥网住定谁见。骄骢佳约未准，刚是虾须替却，圆晶双绾。云母轻盈，藏得几分春怨。似相看、帐里花枝，漫暗忆、镜中人面。盼愔愔、油壁归来，画帘风外卷。
绮罗香·香篝
作者：周之琦
朝代：清

蕙炷藏春，湘筠借暖，曾说秦宫遗制。金屋携来，有约镜边帘底。描一幅、象篾疏花，护几片、鹊炉沈水。向烟丝、认取檀痕，断魂谁与篆心字。茧釭红穗未减，想见都梁乍爇，银屏无睡。犀蝶双双，解了又还重倚。好商量、坐久添衣，自消领、夜阑偎被。尽从他、画鸭烧残，绣帏慵更启。
绿意·冬蕉
作者：周之琦
朝代：清

墙阴翠擢。记绿天深处，题翰曾约。黯黯吟魂，恻恻寒宵，禁他瘦倚栏角。多生已苦秋窗雨，况梦影、霜华凋落。尽故人、书叶留看，早是怨怀难托。谁倩瑶函寄语，寸笺料未许，春信偷觉。一束相思，可奈伶俜，惯与西风梳掠。缄愁缄恨还缄泪，任蜡样、芳心抛却。待雪残、重结清游，好觅辋川池阁。
翠楼吟
作者：周之琦
朝代：清

箧冷脂函，窗闲粉拂，帘钩静摇霏雾。金飔锵翠竹，是谁在虚廊微步。芳踪偷溯。认暖玉攲闲，横波窥户。依然误，剪刀声里，唤人鹦鹉。几度。风外吟香，搅断魂飘落，一篝花絮。娇啼惊梦觉，碎珊枕愁红千缕。钗虫垂处。盼晓月吹来，仙裙留住。离情诉。锦屏深掩，不教飞去。
花心动·壁间去冬消寒图小幅，状态遗迹也，感赋
作者：周之琦
朝代：清

芳信冬闺粉梅梢，年时倦怀曾托。絮雪乍飘，葭管闲吹，刚是病腰如削。画中疏影人同悴，但长日、秦篝偎著。倒纤指，因循误了，试灯妆阁。九九光阴似昨。空小笔花枝，泥他屏角。麝炷泪淹，猩点脂融，孤负晓窗梳掠。酽寒消尽春心死，枉冰蕊，描成红萼。杏香冷，低回燕莺旧约。
花犯·杭署古梅数株，已看花三度矣，顷有桂藩之移，买舟将发，树若有情当为我怅惘也
作者：周之琦
朝代：清

古墙阴，苔枝卧晚，年华迅弹指。倦怀谁寄。怜伴我多情，姑射仙袂。鉴池画舫寻常系。珠尘随步绮。任领略、一庭香雪，栏干花外倚。而今问春去何之，无端又洒上，天涯别泪。春去远，空赢得、翠禽憔悴。停桡待、倩魂未醒，人事与、韶光俱逝水。付半枕、玉蟾霜影，罗浮清梦里。
芳草渡
作者：周之琦
朝代：清
体裁：词

朝非雨，暮非云。云如絮，雨如尘。百花时节闭重门。花有约，春有恨，最愁人。诉春怨。春又半。袅袅晴丝一线。怜春瘦，为花颦。花一片。飘得断。是春魂。
荷叶杯
作者：周之琦
朝代：清

忘了梅花憔悴。乡思。休更托微波。翠禽枝上好音多。无奈客愁何。闻道章台人去。飞絮。风影太天斜。乱红门径闹蜂衙。门外是谁家。
荷叶杯
作者：周之琦
朝代：清

酿得春光如醉。清泪。无赖湿愁红。为谁香阁掩芙蓉。山枕倚重重。迤逦清明时候。依旧。烟雨暗芳辰。晓窗天色近黄昏。同是梦中人。
莺啼序
作者：周之琦
朝代：清

鸳帏麝熏顿冷，忍重窥牗户。梦缘短、花落鹃啼，坐惜长簟催暮。弄红豆、何人记曲。回肠宛转相思树。甚兰房翻似，离亭淡烟飞絮。屈指频年，故里道梗，尚南天掩雾。话前事、娥月含嚬，眼穿江上鱼素。耿无眠、深更漏咽，帕罗湿、愁丝千缕。枉叮咛，莲舫同游，锦泾鹓鹭。萍踪暗想，片叶天涯，几回趁雁旅。鹤去远、笛楼吹罢，夏口遄归，又逐扁舟，陡河听雨。鸾骖信杳，蜂衙香散，翩然春水凌波袜，唤归禽、柳色甘棠渡。从看倚竹，牵萝半萼青灯，澹泊肯厌乡土。安居自适，履迹闲园，待艺庥沤苎。奈几载、悲笳传恨，病骨攲床，浣泪单衫，退红羞舞。中秋近也，灵丹无验，优昙开好还易萎，动哀吟、华表谁家柱。他时青鸟飞回，鬓雪韦郎，倩魂记否。
菩萨蛮
作者：周之琦
朝代：清

夕炉晨佩江淹句。当年南浦愁人处。衰草恋斜晖。王孙归不归。悽悽秋社语。梁燕仍羁旅。倦尾路双叉。乌衣何处家。
菩萨蛮
作者：周之琦
朝代：清

映门衰柳无颜色。长条一夜西风急。人倚小红楼。栏干天际愁。愁来天又暮。艇子冲波去。打桨问鸳鸯。鸳鸯秋梦长。
菩萨蛮
作者：周之琦
朝代：清

曲栏低亚凉波净。回风绿蘸烟芜影。烟外几人家。天涯即水涯。莲衣寒恻恻。蕙带搴无力。到此合魂消。冷香黏画桥。
菩萨蛮
作者：周之琦
朝代：清

玉楼云散花憔悴。紫泉月冷重门闭。门外夜乌啼。伤心闻捣衣。团团争忍见。画箑愁无限。何处去年人。酒痕沾泪痕。
菩萨蛮
作者：周之琦
朝代：清

玉簪浥露情怀重。海棠冷落西川梦。掩映几枝斜。瘦痕秋在花。苍苔馀缱绻。履迹闲寻遍。无处问东风。乱鸦残照中。
菩萨蛮
作者：周之琦
朝代：清

竹梧重叠交窗影。水纹簟卷冰花冷。灯穗堕空烟。梦回秋可怜。玉阶人不见。络纬啼成怨。银汉信沈沈。碧云深更深。
菩萨蛮
作者：周之琦
朝代：清

草桥买尽麻姑酒。醉来系马桥边柳。漂泊十年闲。离情山上山。秣陵书懒寄。旧约空弹指。泉路断肠时。人闲谁复知。
菩萨蛮
作者：周之琦
朝代：清

门前帘幕垂垂护。出门待索银蟾语。圆影可怜低。晓风吹又西。十三弦上意。筝柱还摇曳。听到别情无。一声金雁孤。
蓦山溪·汉口三宿，灯市喧闻，殊有春意
作者：周之琦
朝代：清

晴川黄鹤，与我周旋久。天外一帆风，破馀寒、轻装来又。箫声吹暖，刚是上元时，青嶂月，锦街灯，夜色明于昼。刘郎重到，往事休回首。冷落旧巢痕，想依然、燕支红透。桃花开早，何处媚芳春，迎过舫、送归鞍，不及长亭柳。
蝶恋花
作者：周之琦
朝代：清

祷雨灵坛烟篆细。甘露金瓶，几滴耕夫泪。眠梦阿香醒也未。焦原渴望雷车至。蜥蜴曾无窥管智。一纸官符，入瓮难回避。绣阁丹砂需点臂。虫虫管甚闲公事。
蝶恋花
作者：周之琦
朝代：清

门外垂杨千万缕。不系春光，只系春愁住。文杏巢空双燕去。紫箫声里屏山暮。恨别江郎浑懒赋。一抹烟痕，旧约无寻处。五里东风三里雨。蘼芜吹冷天涯路。
蝶恋花 送芙初南归二解 其一
作者：周之琦
朝代：清
体裁：词

帘底斜阳红一线。怕近黄昏，不放银钓卷。烛影西堂看又短。金尊只讶宵来浅。赋罢离情魂欲断。砧杵谁家，唤起征人怨。冷到秋心秋不管。芙蓉却在江南岸。
蝶恋花·其二
作者：周之琦
朝代：清
体裁：词

往日题襟同客邸。一树垂杨，两两吟匏寄。小巷城南三五里。等闲化作盈盈水。天上秋云吹易碎。送得君归，却问归何计。燕子楼台斜日里。江南也是消魂地。
蝶恋花·送芙初南归二解
作者：周之琦
朝代：清

帘底斜阳红一线。怕近黄昏，不放银钓卷。烛影西堂看又短。金尊只讶宵来浅。赋罢离情魂欲断。砧杵谁家，唤起征人怨。冷到秋心秋不管。芙蓉却在江南岸。往日题襟同客邸。一树垂杨，两两吟匏寄。小巷城南三五里。等闲化作盈盈水。天上秋云吹易碎。送得君归，却问归何计。燕子楼台斜日里。江南也是消魂地。
西子妆慢
作者：周之琦
朝代：清

帆角低垂，船舷侧转，借得横斜风势。画桡容易送轻航，问终朝、乱流何意。骑危漫拟。称倦客、闲眠偎被。荡吟魂，笑雨云翻覆，浮生如寄。人间世。行止由天，斗捷非吾事。巧心妍手任营营，但忘机、狎鸥久矣。乌竿志喜。看綄羽、飘摇北指。劝长年，好去摊钱浪里。
西湖月
作者：周之琦
朝代：清

双鱼诉尽愁肠，又诔笔赢来。谢庄新句。为君振触，残春梦影，少年心绪。何戡今好在，问记否、牵萝人最苦。但剩得、锦瑟哀辞，题到泪珠圆处。相看紫诰匆匆，反输与鸿妻，白头荆布。槿花开也，韶光一刹，等闲朝暮。长贫长有恨，更忍听、冤禽枝上语。尽消受、燕寝凝香，旧情空负。
西湖月·题孤山放鹤图
作者：周之琦
朝代：清

巢居不锁仙心，弄远影褊褼，绛霄风稳。素裳缟袂，澄湖十里，翠峰千仞。圆吭清响递，更两两、瑶笙松吹引。尽恋著、岭畔梅花，肯说玉京飞近。软红我尚淹留，叹蕙帐尘空，怨怀谁讯。故园秋矣，缡褷瘦翮，不堪重认。芝田归有路，但倦羽、商量期未准。枉回首、梦里青山，白云无尽。
解佩令·分宜中山矼戏作
作者：周之琦
朝代：清

芦溪翘望。萍乡翘望。但宜春、已如天上。陆地舟行，全不用、蒲帆兰桨。尽船舷、石棱相抗。林恋无恙。书堂无恙。累篙师、殷勤指向。几首青词，便做得、丁家鹤相。哂铃山、十年情况。
解连环
作者：周之琦
朝代：清

驿尘三辅。向邮亭系马，晚钟敲雨。看荒垣、几日清秋，恰疏柳当门，暗牵离绪。半枕浮生，问短梦、今宵何处。任吟笺香冷，画浊泪深，归思难赋。滹沱去程记否。料重寻往迹，爪印非故。尽思量、南走邯郸，盼漳水铜台，旧乡云树。唤客山灵，又相约、明朝西去。寄愁心、雁飞雁落，夜长自语。
解连环·九日登香山北麓宋普庆禅师塔院
作者：周之琦
朝代：清

晚秋西郭。趁车尘路隔，胜游初约。步静窈、几折云林，早岭接梵宫，涧横经阁。片碣招寻，道舍利、当年曾托。叹沧桑过眼，古井断垣，还见归鹤。风铃甚时唤觉。话南朝旧事，几度花落。向定里、佳节重看，又积藓暗封，柳边门钥。未冷禅心，为白雁、飞来愁著。任匆匆、载诗载酒，翠屏半角。
解连环·和片玉韵
作者：周之琦
朝代：清

寸笺休托。诉幽襟忍见，赋情绵邈。耐书永、闲拂蛛尘，但锦羽梦孤，翠绡绿薄。似水春阴，总化作、残秋萧索。对厌厌病枕，闷损镜妆，谁寄灵药。芳尊自开下若。带颦蛾酒晕，犹倚栏角。枉盼断、淮上青山，渺天际黛痕，等闲迷却。浪迹依然，把柳絮、看成桃萼。劝清游、半晴半雨，趁花未落。
解连环·雪意
作者：周之琦
朝代：清

画檐岑寂。送寥空倦眼，乱鸦飞急。护冻云、戏玉犹悭，任剪取凤翎，不成抛掷。睡起痴龙，但小试、残年风色。照银灯点点，絮粉泪痕，何处相识。幽寻灞桥路隔。对薰炉篆缕，清梦难觅。做几番、酒醒天寒，唤山寺夜钟，水楼长笛。万里苍茫，倩谁问、飞琼消息。折梅花、故人故里，寄愁未得。
诉衷情
作者：周之琦
朝代：清

芳径。人静。帘外影。晓朦胧。花信早。颠倒。任春工。莺语隔房栊。匆匆。画楼今夜风。是残红。
诉衷情
作者：周之琦
朝代：清

锦幔。斜巷。春意懒。篆香微。人去后。杨柳。又如丝。无语对花枝。依依。小园蝴蝶儿。恨来时。
谒金门
作者：周之琦
朝代：清

一叶落。寂寂西堂帘幕。桐树心孤生意薄。非关风信恶。后夜重寻梦约。褪尽灯花半萼。斗帐香囊垂四角。春情无处著。
谒金门
作者：周之琦
朝代：清

乡梦促。花草长洲路熟。还是烽烟惊比屋。心伤千里目。几日蓝田采玉。几日秦楼吹竹。消得齐奴珠一斛。华年如转烛。
谒金门
作者：周之琦
朝代：清

兰畹曲。赢得凄凉满幅。苦句今生吟已足。他生休更卜。指点山邺华屋。迅羽轻尘相逐。蜡炬成灰钟漏促。断无残梦续。
谒金门
作者：周之琦
朝代：清

妆镜侧。那见卷衣人立。撩眼乱红春一色。争教莺语涩。道是上清沦谪。谁问青鸾消息。帽底霜丝空自惜。玉箫难再得。
谒金门
作者：周之琦
朝代：清

裙衩窄。何意飞龙骨出。秋社光阴归燕急。锦衾人似客。未到中秋十日。月姊也应悽恻。宛转玉钩清露湿。欲圆圆不得。
谒金门 其一 未至枫香十馀里山水，骤发借宿村舍
作者：周之琦
朝代：清

行不得。何处箜篌唤客。坼岸崩沙天易黑。荒村聊寄迹。此际兰釭频剔。梦里关山闲觅。瓮牖绳枢环堵室。凤楼人未识。
谒金门·其二
作者：周之琦
朝代：清

愁脉脉。还是飘蓬踪迹。水远山长音信隔。秋衾残梦积。燕子欲飞无力。何处人家坊陌。如此光阴如此客。相思留不得。
谒金门·未至枫香十馀里山水，骤发借宿村舍
作者：周之琦
朝代：清

行不得。何处箜篌唤客。坼岸崩沙天易黑。荒村聊寄迹。此际兰釭频剔。梦里关山闲觅。瓮牖绳枢环堵室。凤楼人未识。愁脉脉。还是飘蓬踪迹。水远山长音信隔。秋衾残梦积。燕子欲飞无力。何处人家坊陌。如此光阴如此客。相思留不得。
踏莎行·癸巳秋仲建昌县道中
作者：周之琦
朝代：清

驿骑勤催，邮签缓递。横波阻住青丝辔。沙边唤得橛头船，劳人恰好闲身寄。卧柳霜凋，野棠风细。燕归无复营巢地。伤心休问去年时，盈盈水是哀鸿泪。
踏莎行·风劲小舟可危，倩乡民道行山中三十馀里，暮宿衡岳道院
作者：周之琦
朝代：清

路阻横波，人来仙馆。迷途巧借东风便。当时九面望湘帆，谁知灵境寻常见。楚竹烟迷，越禽声唤。榕湖计日征尘浣。旧游风景记分明，无因说与衡阳雁。
蹋莎行
作者：周之琦
朝代：清
体裁：词

劝客清尊，催诗画鼓。酒痕不管衣襟污。玉笙谁与唱消魂，醉中只想瞢腾去。绮席频邀，高轩惯驻。闷来却觅栖鸦语。城头一角晋阳山，怪他青到无人处。
蹋莎行
作者：周之琦
朝代：清
体裁：词

劝客清尊，催诗画鼓。酒痕不管衣襟污。玉笙谁与唱销魂，醉中只想瞢腾去。绮席频邀，高轩惯驻。闷来却觅栖鸦语。城头一角晋阳山，怪他青到无人处。
转应曲
作者：周之琦
朝代：清

无寐。无寐。赚得愁人如醉。夜深珠箔谁开。怅望青鸾未来。来未。来未。心在紫兰香里。
还京乐·丙戍小住都门，匆匆脂辖，怅然有作
作者：周之琦
朝代：清
体裁：词

凤城路，习见依依巷陌如故里。趁絮泥消尽，任教日访，琴尊欢事。望旧巢天际。金莲对烛光生蕊。禁漏短，争许袖惹，蓬莱云气。向槐堂里。又朋簪清话，依然树色浮空，人影在地。芳踪梦蝶重寻，幸秦源、暗通尘世。倚征鞍、嗟倦羽飞回，游骢唤起。好属卢沟月，须令佳会常继。
酒泉子
作者：周之琦
朝代：清

染黛天低。摇飏东风云一缕。乍疑晴，还欲雨。两迷离。麝薰消尽罗衾薄。凉意袭人人未觉。紫徘徊，红踯躅。唤春归。往事寻思。倦枕闲偎屏半掩。月明残，灯烬暗。晓星移。采香惯向幽丛趁。怨粉愁红谁与问。蝶无情，花有恨。各分飞。绿暗红稀。昨日东风今日客。绣奁空，珠履隔。昔游非。曲房幽径无人处。却是闲花偏解语。白云编，黄石墓。有谁知。
酒泉子·其一
作者：周之琦
朝代：清

染黛天低。摇飏东风云一缕。乍疑晴，还欲雨。两迷离。麝薰消尽罗衾薄。凉意袭人人未觉。紫徘徊，红踯躅。唤春归。
酒泉子·其三
作者：周之琦
朝代：清

绿暗红稀。昨日东风今日客。绣奁空，珠履隔。昔游非。曲房幽径无人处。却是闲花偏解语。白云编，黄石墓。有谁知。
酒泉子·其二
作者：周之琦
朝代：清

往事寻思。倦枕闲偎屏半掩。月明残，灯烬暗。晓星移。采香惯向幽丛趁。怨粉愁红谁与问。蝶无情，花有恨。各分飞。
醉垂鞭
作者：周之琦
朝代：清

莫唱望江南。娃宫柳。沉吟久。烟外影鬖鬖。清霜知未堪。魂归应恋此。虚廊倚。旧香拈。悄拭藕丝衫。防他珠泪淹。
醉花间·道光丁未二月朔，抵家作
作者：周之琦
朝代：清

一叶扁舟初著岸。荷衣今始换。惭负素餐诗，忍饱田家饭。犁锄身未惯。刍豆恩犹恋。玉京知近远。隔河一十四邮亭，望东华，长在眼。
醉蓬莱·全州古松余尝有词纪之，十年再至，存者无几，俯仰今昔，殆难为怀
作者：周之琦
朝代：清

又衡云过尽，咫尺湘源，旧游重到。望里平林，怪翠烟如扫。凤叶凋香，虬枝剪玉，任摧残多少。一曲薰风，等闲翻入，怨琴凄调。金谷杯传，绣笺吟倚，帐烛檐花，只供清啸。大好灵踪，付乱鸦残照。物自无言，树犹如此，更何人不老。两度骖鸾，千年归鹤，梦回空恼。
采桑子
作者：周之琦
朝代：清

人间谁是消魂者，昨日鸾琴。今日霜砧。三日离愁海样深。郁金香冷知何处，怅望春阴。领略秋心。绿蜡前头泪不禁。
采桑子
作者：周之琦
朝代：清

十三数到哀筝柱，憔悴牵牛。鹊驾难留。银汉桥边一夜愁。从今怕说黄姑渡，短梦悠悠。旧事回首。但见秋光莫上楼。
采桑子
作者：周之琦
朝代：清

左芬书问经年断，南雁飘零。又说吴兴。日夜风传唳鹤声。昔年避乱栖湖溇，烟水凄清。今日伶仃。可许荒湾寄此生。
采桑子
作者：周之琦
朝代：清

暮笳吹送江南怨，远信模糊。噩梦踟蹰。烽火连天照海虞。旧家门馆知何似，断柳啼乌。破瓦奔狐。留得东阳子姓无。
采桑子
作者：周之琦
朝代：清

檀郎歌管凄凉曲，叹息清门。月冷烟昏。一霎昆明劫后尘。世间何限伤心事，漫说真真。早岁离魂。免得思家积泪痕。
采桑子
作者：周之琦
朝代：清

纸灰飞遍关山路，山也重重。水也重重。滴尽珍珠酒不浓。双栖漫谱雕梁曲，花也匆匆。月也匆匆。燕子归来似梦中。
金盏子
作者：周之琦
朝代：清

彩笔休拈，锦字慵题，病馀无力。又坠叶吟秋，疏棂外、闲了翠云消息。懒听桂苑啼鸟，引琼箫悽恻。西风泪、花冷素蟾，偏是广寒人只。倦燕忽如客，待归去、苍烟暗故国。沈沈绣帘易隔，宵来梦、比似曲屏还窄。看取小扇尘生，嗟空箱抛掷。消魂处、愁缕恨丝，机声催织。
金缕曲·卖宅
作者：周之琦
朝代：清

燕子闻长叹。甚匆匆、廿年安宅，梦缘能短。曾是琴尊游息地，苦被啼莺催散。且休说、仙源深浅。洞口云来迷处所，悔当时、只作寻常看。枉回首、画栏畔。嫣红姹紫闲栽遍，到而今亭台易主，旧欢空恋。从此春风无路入，那见小桃人面。更谁与、金荃歌按。可惜好花如好婢，向人家、看卖牙郎绢。重为汝、泪痕溅。
金缕曲·夜坐叠前韵
作者：周之琦
朝代：清

画鸭香心暖。倚黄昏、岁残时序，漏长檠短。官阁梅花开犹未，吹破一枝羌管。念独夜、清尊谁款。弹指春光天街近，渐东风、飏得红尘软。吟拥鼻，数声缓。金梁此夕啼鸦怨。黯消凝、旧山图画，不堪重展。烟梦凄迷无寻处，多事彩云吹断。算顾曲、心情都倦。唤起青鸾归飞去，看樊楼、十二珠帘卷。千里外，寄愁远。
金缕曲·次日见吾亭词，倚调和之
作者：周之琦
朝代：清

桂苑悽芳讯。黯消魂、亭亭镜影，做成眉晕。碧海青天依然在，偏是圆规难认。漫重溯、春前幽恨。两度伤心秋更苦，料嫦娥、泪也金波陨。千里梦，几曾准。清游但说良宵近。望婵娟、瑶台笛里，旧情休问。羽盖霓旌经行处，天路闲愁无尽。待传语、纤阿纡轸。露脚斜飞银兔悄，绛霄长、谁寄人间信。灯炷落，漏声紧。
金缕曲·湖上得王堶书
作者：周之琦
朝代：清

倦枕荒祠托。展苔笺、羊车叔宝，寄情绵邈。读罢西泠烟波冷，顿尔衣宽带索。忍重溯、芳仪钟郝。白奈簪霜惊秋早，惹吴娘、泪为天孙落。人去也，晓风恶。前期箫凤悲京洛。最堪怜、娇花稚蕊，等闲飘泊。麦饭棠梨城南寺，一样优昙梦觉。更休问、中年哀乐。地久天长无时尽，判伤心、与汝今生各。鸾鉴影，尽抛却。
金缕曲·芙初残腊抵京，况味寂寥，次韵赋赠
作者：周之琦
朝代：清

玉斝春风暖。尽宵深、炉香飘尽，烛花烧短。店月桥霜经行处，缕缕梦魂谁管。向竹里、今番重款。别泪青衫痕犹凝，料琵琶、听彻歌声软。闲细数，雁程缓。征尘写入江南怨。自沈吟、紫箫非旧，翠衾空展。燕麦元都无人问，况是素弦声断。更休诉、京华游倦。鸥鹭江湖还漂泊，甚闲云、容易随舒卷。回首处，晋陵远。
金菊对芙蓉
作者：周之琦
朝代：清

山渌栖烟，城阴卧水，半湖冷画秋容。奈湖波清浅，不似秋浓。多情风信天边下，问故人、何处芳踪。佩声依约，知他见否，月桂香中。追念往事朦胧。早齐纨泪黦，并剪尘封。过虚堂悄悄，履踪谁同。思君只有兰衾梦，但梦来、未抵相逢。向无眠夜，金徽怨曲，弹与疏蛩。
锦堂春慢
作者：周之琦
朝代：清

葵藿孤生，菰芦槁项，十年重踏京尘。幸天涯萍梗，握手情亲。往事倾谈未尽，清愁别袂仍分。算虹桥路迥，鹤盖阴浓，难著闲身。镜蓉佳谶应准，但骊驹催唤，欲住无因。望切泥金好语，早寄衡门。射策君宜上第，看花我愧陈人。问新莺队里，旧曲谁知，山抹微云。
长相思·岳州元日
作者：周之琦
朝代：清

双桨催程，半帆借泊，危楼高倚层云。风光自好，暮景仍斜，禁他箫鼓千门。窗隙流尘。但屠苏送老，醽醁悽魂。波泛碧鳞鳞。有天涯、诗句怀人。念珠络藏香，绣檀携枕，归舟曾系兰津。昙花空外影，总飘然、残梦无痕。欲话前因。应恨敛、湘娥翠颦。掩孤篷，休教字写宜春。
阮郎归
作者：周之琦
朝代：清

东风吹冷碧桃花。尘心枉自嗟。合欢衾外即天涯。谁教归兴赊。寻故步，趁丹霞。仙山路未差。愿持鸦觜种胡麻。从今休忆家。
阮郎归
作者：周之琦
朝代：清

昨宵同赋冶春词。芳襟暗共期。今朝却是送春时。红螺懒更持。来又恨，去还思。凄凉花一枝。哀筝弹损远山眉，此情金雁知。
阮郎归
作者：周之琦
朝代：清

朝来春色媚檐牙。晴晖散曙霞。晚来秋影到窗纱。新眉试月华。罗帐倚，绣帘斜。催归梦未差。红灯开作可怜花。今宵真到家。
阮郎归
作者：周之琦
朝代：清

绿云鬟倚小桃枝。盈盈把袂时。玉箫吹作凤双飞。春光无尽期。仙梦短，俗情迷。翩然一鹤归。人民城郭是耶非。伤心丁令威。
阮郎归·余以嘉庆癸亥就婚于长沙郡署，阅今三十九年，旧游重历，距先室之殁一星终矣
作者：周之琦
朝代：清

片帆当日溯湘波。春光媚绮罗。一鞭今日再经过。骚辞怨女萝。云黯澹，路盘陀。行行山更多。鹧鸪声入越巫歌。征人可奈何。
陌上花
作者：周之琦
朝代：清

烧槽断后来迟，醉舞丽情空采。旧谱新声，同是梦中虚籁。诔词凄绝家山破，何止雕栏春改。趁星期、惯见蕙炉烟影，绛河斜带。黯银屏、未冷西风吹处，怨入蓉裳荷盖。半玦潸痕，却倚翠眉先贷。凭肩已自伤心煞，那复而今能待。问黄姑、看取穿针楼下，袖罗谁在。
陌上花·七夕
作者：周之琦
朝代：清

双星寄语红罗，亭上旧香谁采。丽句南唐，吹冷半空仙籁。当时恨与东流去，容易朱颜催改。庆长生、唱出凤箫一曲，闷持罗带。话前因、梦里填桥乌鹊，那见纤云飞盖。片石支机，还是聘钱难贷。占丝钿合空相约，孤负西楼人待。但清秋、认取梧桐深院，赋情犹在。
陌上花·薛涛井
作者：周之琦
朝代：清

高唐梦后朝云，留下楚台遗韵。一曲琴心，容易翠翘偷近。玉蝉金雀嬉游处，千古风流无尽。赋闲情、况有巴笺十色，待题幽恨。向回栏、更倚瓶沈信杳，且喜银床堪认。照影婵娟，谁似扫眉人俊。枇杷花落闲门闭，冶思空传兰讯。锦江春、付与楼阴修竹，几堆香粉。
陌上花·题仙山图
作者：周之琦
朝代：清

神山望里分明，幻出玉楼珠榭。碧晃金迷，榄取几多姚冶。仙源近接长生路，髣髴紫兰人下。眷游情、不是闻风元圃，等闲图画。漫相看、梦影雕甍倚处，月斧云斤无价。凤管吹空，一曲绮筵歌罢。天钱辛苦谁赢得，却向黄姑亲借。但沈吟、怕说冰夷飞盖，翠澜生也。
霜叶飞
作者：周之琦
朝代：清

佛天空诉。姑思曲，青闺遗恨重谱。几回箴管呼鸡鸣，傍翠屏微步。怪一榻、缠绵絮语。催归频指西来路。向夜月幽房，早卸翅、衔珠臂饰，惨黛偷聚。人静绣幕低垂，纤裳手挽，暗怯猩点濡缕。枉将心事祝灵香，奈返魂无据。看掩抑啼妆最苦，人间真有痴儿女。染泪痕、栏干外，认取明年，杜鹃红处。
霜叶飞·伯兄之戚已更岁矣，笏侄自粤归汴，由汴来蜀，泫然赋此
作者：周之琦
朝代：清

素冠衔涕，重相见，伤心尘面憔悴。去年轻趁片帆风，送箭波长逝。甚浃月、珠江戾止。无端啼湿春鹃泪。但爱日庭前，且幸得、孤雏侍侧，馨膳聊慰。追念妙墨渊云，香名早饮，共说平步千里。盛筵烧尾只须臾，奈镜蓉空萎。叹寂寂乡园梦里，郊祁忍更论前事。听雁声、哀弦外，只影天涯，断魂谁倚。
青山湿遍
作者：周之琦
朝代：清

瑶簪堕也，谁知此恨，只在今生。怕说香心易折，又争堪、烬落残灯。忆兼旬、病枕惯懵腾。看宵来、一样恹恹睡，尚猜他、梦去还醒。泪急翻嫌错莫，魂销直恐分明。回首并禽栖处，书帏镜槛，怜我怜卿。暂别常忧道远，况凄然、泉路深扃。有银笺、愁写瘗花铭。漫商量、身在情长在，纵无身、那便忘情。最苦梅霖夜怨，虚窗递入秋声。
青玉案
作者：周之琦
朝代：清

西山颜色仍依旧。只添了、眉痕皱。小院珠帘垂永昼。吟笺半摺，画栏孤倚，长忆分襟后。闲中记曲拈红豆。风雨还惊夜来骤。曾问南园芳事否。莺如人懒，花如人醉，春也如人瘦。
青玉案
作者：周之琦
朝代：清
体裁：词

西山颜色仍依旧。只添了、眉痕皱。小院珠帘垂永昼。吟笺半摺，画阑孤倚，长忆分襟后。闲中记曲拈红豆。风雨还惊夜来骤。曾问南园芳事否。莺如人懒，花如人醉，春也如人瘦。
风蝶令
作者：周之琦
朝代：清

唾碧凝痕重，流黄照影迟。姮娥依旧弄清辉。我自不曾真见、月圆时。蝶恋前宵粉，蛛牵后夜丝。酒边心事问伊谁。除下镜光灯影、少人知。
风蝶令
作者：周之琦
朝代：清

琴语回瑶轸，帘波暗玉钩。芳心一寸正难留。消得三分病与、七分愁。药裹抛仍在，苔笺卷款收。薄寒无赖倚罗裯。可是禁愁禁病、又禁秋。
高阳台
作者：周之琦
朝代：清

鹊语偷传，乌栖暗警，宵分又驻鸾车。七载重看，秋期弹指无差。瑶阶拥帚知何事，劝凤翎、休扫闲花。话仙都，小劫匆匆，愁里年华。巫云漫逐西风去，听黄鸡怨曲，往事空嗟。酒冷芳尊，可堪残醉消他。盈盈尽隔牵牛渚，问情波、流恨谁家。但思量，咫尺银湾，不是天涯。
高阳台
作者：周之琦
朝代：清

黄叶风多，青苔篆蚀，残碑尚认啼痕。怨魄归来，愁他蛱蝶罗裙。一弦一柱哀琴语，打群莺、枝上消魂。最无端，玉骨凄凉，娟袂难分。娃宫谁问伤心史，只潘花小字，犹纪贞珉。妙墨重镌，依然金碗千春。埋香那觅三兴土，掩颦蛾、灰冷齐云。但从今，墓草年年，休长情根。
高阳台 其一 汉茂陵
作者：周之琦
朝代：清

宛马吟愁，粤鸡啼恨，流虹休问猗兰。丹鼎龙归，一丘空指苍烟。蒲轮正好贤良聚，奈褰裳、海上仙山。甚蓬莱，误了阿房，重误甘泉。神君帐里知何语，但返魂香烬，枉赋哀蝉。五柞鹃声，负他桃熟千年。谁论朱鸟窗中事，剩初明、泪洒通天。最难禁，玉椀凄凉，宛在人间。
高阳台 其一 汉茂陵
作者：周之琦
朝代：清
体裁：词

宛马吟愁，粤鸡啼恨，流虹休问猗兰。丹鼎龙归，一丘空指苍烟。蒲轮正好贤良聚，奈褰裳、海上仙山。甚蓬莱，误了阿房，重误甘泉。神君帐里知何语，但返魂香烬，枉赋哀蝉。五柞鹃声，负他桃熟千年。谁论朱鸟窗中事，剩初明、泪洒通天。最难禁，玉碗凄凉，宛在人间。
高阳台 其三 平定州妒女祠事与刘伯玉妻妒妇津相类，戏拈此解
作者：周之琦
朝代：清

偕隐曾传，潜渊妄托，休猜绵上娉婷。十笏荒祠，凝尘谁扫朱棂。春松秋菊东阿赋，问宓妃、甚事干卿。枉思量，罗袜凌波，翠羽扬灵。千年梦雨空飘瓦，怪胥涛遗恨，历劫难平。唤渡蛾眉，等闲风浪还生。茂宏九锡徒相笑，怕短辕、到此须惊。赛村巫，一勺椒浆，好荐鸧鹒。
高阳台 其二 灞河阻涨
作者：周之琦
朝代：清

雪浪翻空，银涛拍岸，柳阴不解兰舟。顾影骄骢，几回踠足临流。倦怀桑下贪三宿，况关心、丽玉箜篌。慰离情，一水盈盈，多幸天留。寻诗待赴旗亭约，奈黄梅暗雨，懒试清游。香润红绡，从看纨扇都收。消魂桥上西风早，怕明朝、吹换凉秋。望京华，芳草天涯，何处高楼。
高阳台·仙露庵，宋宫人饯汪水云处
作者：周之琦
朝代：清

白雁声残，青蛾泪尽，燕台别路重分。供奉琴歌，不堪弹入离尊。兴亡梦短黄冠老，掩金觞、翠袖含颦。叹西湖，卅六离宫，何处长门。当年环佩空归去，任花幡恋雨，佛火愁人。剩水残山，依然铃语黄昏。红兜那觅南朝寺，话沧桑、旧额犹存。泣铜仙，承露盘倾，一样消魂。
高阳台·客有谈卫源近事者，感赋此调
作者：周之琦
朝代：清

鸩羽惊媒，龙音感悦，匆匆芳讯偷传。一纸相思，怨红啼湿银笺。连波别有牵魂处，甚回文、倦眼曾看。枉猜他，珠腕闲题，粉泪轻弹。无情河水东流去，打空城寂寞，萤火飞残。埋玉谁家，秦箫吹冷荒烟。人间多少伤心事，误南柯、浅醉酣眠。又争知，孔雀徘徊，还到郎边。
高阳台·汉茂陵
作者：周之琦
朝代：清

宛马吟愁，粤鸡啼恨，流虹休问猗兰。丹鼎龙归，一丘空指苍烟。蒲轮正好贤良聚，奈褰裳、海上仙山。甚蓬莱，误了阿房，重误甘泉。神君帐里知何语，但返魂香烬，枉赋哀蝉。五柞鹃声，负他桃熟千年。谁论朱鸟窗中事，剩初明、泪洒通天。最难禁，玉椀凄凉，宛在人间。雪浪翻空，银涛拍岸，柳阴不解兰舟。顾影骄骢，几回踠足临流。倦怀桑下贪三宿，况关心、丽玉箜篌。慰离情，一水盈盈，多幸天留。寻诗待赴旗亭约，奈黄梅暗雨，懒试清游。香润红绡，从看纨扇都收。消魂桥上西风早，怕明朝、吹换凉秋。望京华，芳草天涯，何处高楼。偕隐曾传，潜渊妄托，休猜绵上娉婷。十笏荒祠，凝尘谁扫朱棂。春松秋菊东阿赋，问宓妃、甚事干卿。枉思量，罗袜凌波，翠羽扬灵。千年梦雨空飘瓦，怪胥涛遗恨，历劫难平。唤渡蛾眉，等闲风浪还生。茂宏九锡徒相笑，怕短辕、到此须惊。赛村巫，一勺椒浆，好荐鸧鹒。
高阳台·用碧山韵答衎石潞河舟次之作，兼怀琴南
作者：周之琦
朝代：清

帆角攲烟，船唇坠叶，一番凉雨澌澌。惜别山容，城尖仍倚愁眉。潘河门掩珠巢冷，问紫骝、可记当时。正无聊，醉醒厌厌，还倒金卮。澄窗几写怀人句，寄垂虹南北，两地相思。缟夜清霜，梦魂依旧来迟。来时定折赛梅赠，道此情、惟有花知。但凄然，鬓影缁尘，青镜成丝。
高阳台·长椿寺明田妃画像
作者：周之琦
朝代：清

叶落秋槐，花零素奈，惊鸿省识啼妆。月影扬州，禁他燕馆清霜。九莲寂寞闲房共，黯残僧、黄帕司香。尽关心，小阁承乾，前度昭阳。霓裳未破哀蝉诔，指环妃葬地，金碗银床。天寿幽宫，珠旒翻托明珰。相从好奏西陵伎，比人间、椒殿春长。漫魂归，一帧芝龛，冷话兴亡。
鹊桥仙·龙须席
作者：周之琦
朝代：清

桃枝逊滑，藤根让洁、八尺风漪铺水。象床谁与问遗簪，有几点、瑶池清泪。冰丝细袅，花纹巧织。还似鲛宫新制。任人舒卷总无心，不化作、凄凉云气。
鹧鸪天
作者：周之琦
朝代：清

仙侣何因证旧欢。素屏凉影有无间。三生石泐情长在，半萼灯孤夜未阑。蛩语寂，鹤声闲。片云从此谢尘寰。凭谁访我栖真地，黄叶萧萧玉笥山。
鹧鸪天
作者：周之琦
朝代：清

腊雪春霖报岁丰。等闲欢意少人同。湘帘燕子双双剪，别院桃花阵阵风。浮凿落，唱玲珑。临歧不惜醉颜红。抟沙聚散寻常事，只当相逢是梦中。江国阴阴水拍堤。五年三见泽鸿飞。可堪社鼓嬉春日，却是征衫上路时。人不见，梦还疑。此情争得片云知。从容坐啸吾何敢，看取吴霜鬓几丝。一曲琵琶洒半酣。当时何苦泪痕淹。生来泛梗原无著，听彻哀丝亦未嫌。人欲去，句重拈。清词闲写望江南。怜他老大商人妇，只唱新声昔昔盐。惭愧云亭半载留。又衔恩命向炎州。遄征有幸骑宫马，乐事无因恋爽鸠。寻故步，话离愁。觚棱天半梦悠悠。十年前后三持节，蒿蔚馀生已白头。
鹧鸪天 其三 琵琶亭
作者：周之琦
朝代：清

一曲琵琶洒半酣。当时何苦泪痕淹。生来泛梗原无著，听彻哀丝亦未嫌。人欲去，句重拈。清词闲写望江南。怜他老大商人妇，只唱新声昔昔盐。
鹧鸪天·其一
作者：周之琦
朝代：清

腊雪春霖报岁丰。等闲欢意少人同。湘帘燕子双双剪，别院桃花阵阵风。浮凿落，唱玲珑。临歧不惜醉颜红。抟沙聚散寻常事，只当相逢是梦中。
鹧鸪天·其二
作者：周之琦
朝代：清

江国阴阴水拍堤。五年三见泽鸿飞。可堪社鼓嬉春日，却是征衫上路时。人不见，梦还疑。此情争得片云知。从容坐啸吾何敢，看取吴霜鬓几丝。
鹧鸪天·其四
作者：周之琦
朝代：清

惭愧云亭半载留。又衔恩命向炎州。遄征有幸骑宫马，乐事无因恋爽鸠。寻故步，话离愁。觚棱天半梦悠悠。十年前后三持节，蒿蔚馀生已白头。
鹧鸪天·绵州道中
作者：周之琦
朝代：清

五见樱桃梦欲阑。蚕丛容易片云还。飞凫已觉天衢近，归骑安知蜀道难。凉意浃，露痕乾。不辞侵晓跨征鞍。轻衫小扇绵州路，瓦鼓听歌豆子山。
齐天乐 其一 过金梁桥
作者：周之琦
朝代：清

十年一觉春明梦，鱼梁尚留残照。片月牵魂，新词按谱，为尔羁怀萦绕。尘襟净扫。尽曲记流珠，句拈香草。倦枕低回，旅窗红晕一灯小。荒湾依旧断板，素蟾凉影外，幽境重到。岸柳轻阴，烟莎澹碧。几日西风吹老。归来自好。只袖底银笺，赏音人少。付与清吟，晚蝉秋树杪。
齐天乐 其三 樱桃，和张诗舲方伯
作者：周之琦
朝代：清

珍丛分得安陵种，垂檐几丝风袅。翠褓悬馀，筠笼赠处，量取圆珠多少。羁魂暗绕。问寒食东田，甚时重到。此日尝新，转蓬空自系愁抱。柴车双洎路引，指繁星密缀，千树红小。荐笋光阴，秉蕳节物。长忆家园春好。韶华误了，但锦字书沉，玉簪人老。梦里松楸，近年谁为扫。
齐天乐·其二
作者：周之琦
朝代：清

武昌官柳依依处，诗翁旧游曾说。啸侣身闲，哦秋句好，未信风流消歇。桐阴翠叠。为重续前盟，乍添新叶。扇底清芬，赋情应许汉皋接。香名传遍画省，况金昆墨妙，吟社同结。事往题襟，人来落帽。肯负萸红时节。披图意惬。见一角螺云，半湾芦雪。又触相思，剡溪今夜月。
齐天乐·寒云
作者：周之琦
朝代：清

泬寥千里寒空色，谁教玉龙轻占。望里仍飞，愁边又聚，不许梨花香泛。阳台恨敛，漫提起巫峰，那回春感。梦雨苍凉，楚腰羞向近来减。探梅曾约旧崦，鹤衣寻径处，幽境空念。澹欲黏天，浓应酿雪，赢得今番凄黯。山螺翠掩。更隐约疏林，墨痕低染。界破冥濛，冷鸦三四点。
齐天乐·寒月
作者：周之琦
朝代：清

广寒已是销魂地，西风况禁凄恻。鹫岭初升，鸳楼乍映，依约圆冰飞出。澄辉似昔。只酒罢春溶，梦孤秋碧。漫忆前身，水精帘下又今夕。青天重诉怨抑。素蟾流影外，难寄消息。悄倚娥妆，闲抛绿药，一杵元霜空惜。瑶笙夜寂。斗青女婵娟，误他孀魄。泪点金波，任教菱镜湿。
齐天乐·寒柝
作者：周之琦
朝代：清

暮天吹角谯门断，凄音乍闻飘渺。响接砧疏，传随箭急，还带提铃声小。严城静悄。伴清漏铜壸，几番昏晓。逝水年华，为谁消领旧怀抱。空街敲恨未了。铁衣来往处，霜信偏早。鹭堠迷烟，鸡筹唤月，那更春光不到。离情暗恼。问挑尽残灯，送愁多少。帐底惊魂，夜长人易老。
齐天乐·寒柝
作者：周之琦
朝代：清
体裁：词

暮天吹角谯门断，凄音乍闻飘缈。响接砧疏，传随箭急，还带提铃声小。严城静悄。伴清漏铜壸，几番昏晓。逝水年华，为谁消领旧怀抱。空街敲恨未了。铁衣来往处，霜信偏早。鹭堠迷烟，鸡筹唤月，那更春光不到。离情暗恼。问挑尽残灯，送愁多少。帐底惊魂，夜长人易老。
齐天乐·寒灯
作者：周之琦
朝代：清

琐窗闲絮钗虫语，盈盈倩魂无定。盏侧星孤，盘攲豆小，争忍挑来还晕。瑶街漏紧。待添了铜荷，玉膏犹凝。夜饮谁家，九莲花底唤春醒。兰房幽意自省。背人茸帐倚，金鸭都烬。半剪难胜，双心暗怯，长盼天涯芳信。欢期未准。任碧悴红迷，怨蛾相映。绣被霜浓，一枝空照影。
齐天乐·寒雀
作者：周之琦
朝代：清

故枝惊说平林尽，霜天几回漂泊。画舫烟迷，朱桥日暮，多少荒凉村落。空仓去却，叹廷尉门前，哭饥谁托。化蛤余生，水云何处梦难著。枋榆重问旧约。燕泥凋粉壁，一样萧索。废垒闲寻，疏梅乍放，且喜幽香堪啅。雕檐半角，更休忆华堂，那时行乐。翠羽清啼，近来风信恶。
齐天乐·寒鸦
作者：周之琦
朝代：清
体裁：词

晚霜天外归飞急，凄凄噤寒无语。水驿樯稀，河堤树老，羞说垂杨终古。酸风听取，问积霰平林，旧巢安否。黯淡丛祠，阵云吹送楚江暮。苏台前事暗数。醉歌人未散，银箭催曙。叫月声孤，栖烟梦冷，重忆昭阳何处。萧条倦羽，怅子夜啼残，白头还苦。鬓影相看，玉颜空泪雨。
齐天乐·寒鸦
作者：周之琦
朝代：清

晚霜天外归飞急，凄凄噤寒无语。水驿樯稀，河堤树老，羞说垂杨终古。酸风听取，问积霰平林，旧巢安否。黯澹丛祠，阵云吹送楚江暮。苏台前事暗数。醉歌人未散，银箭催曙。叫月声孤，栖烟梦冷，重忆昭阳何处。萧条倦羽，怅子夜啼残，白头还苦。鬓影相看，玉颜空泪雨。
齐天乐·过金梁桥
作者：周之琦
朝代：清

十年一觉春明梦，鱼梁尚留残照。片月牵魂，新词按谱，为尔羁怀萦绕。尘襟净扫。尽曲记流珠，句拈香草。倦枕低回，旅窗红晕一灯小。荒湾依旧断板，素蟾凉影外，幽境重到。岸柳轻阴，烟莎澹碧。几日西风吹老。归来自好。只袖底银笺，赏音人少。付与清吟，晚蝉秋树杪。武昌官柳依依处，诗翁旧游曾说。啸侣身闲，哦秋句好，未信风流消歇。桐阴翠叠。为重续前盟，乍添新叶。扇底清芬，赋情应许汉皋接。香名传遍画省，况金昆墨妙，吟社同结。事往题襟，人来落帽。肯负萸红时节。披图意惬。见一角螺云，半湾芦雪。又触相思，剡溪今夜月。珍丛分得安陵种，垂檐几丝风袅。翠褓悬馀，筠笼赠处，量取圆珠多少。羁魂暗绕。问寒食东田，甚时重到。此日尝新，转蓬空自系愁抱。柴车双洎路引，指繁星密缀，千树红小。荐笋光阴，秉蕳节物。长忆家园春好。韶华误了，但锦字书沉，玉簪人老。梦里松楸，近年谁为扫。
和右岩叔秋夜原韵
作者：周之瑛
朝代：清

夜静月逾洁，翛然意欲仙。镫凝红豆子，香散碧炉烟。蛩语破孤响，钟声空万缘。微风一回过，落叶满阶前。
夏行曲
作者：周之瑛
朝代：清

栏干叠影回纹细，日炙渠荷红玉腻。蝉鸣树杪咽清风，鱼跃波心唼花气。葵英碎粉疑堕黄，蛛丝织瓦琉璃光。湿萤沾露飞不起，一星惨碧依兰堂。
客中秋感
作者：周之瑛
朝代：清

无端作客此淹留，触绪能消万斛愁。乡思望圆三度月，砧声凉送一城秋。粮空宜学餐霞去，书富犹堪负笈游。聚散年来类萍梗，何时听唱大刀头。
春夜
作者：周之瑛
朝代：清

红炉轻拨护春寒，一卷《骚经》读未阑。夜永不知明月上，瞥惊梅影到阑干。
梅花和尚墓
作者：周之瑛
朝代：清

上智能全历劫时，一抔无恙水之湄。梅留傲骨撑晴昊，竹写高怀认古碑。名姓久登《高士传》，丹青空系后人思。东风岁岁逢寒食，谁踏蘼芜酹一卮。
秋夜曲
作者：周之瑛
朝代：清

蛸虫织月帘荡影，庭露无声桂花冷。凉砧捣夜人未眠，风过檐铃一声警。流苏压幔珊瑚钩，明窗静对银河秋。空梁燕去碎泥落，香散金猊黯不收。
秋日漫兴
作者：周之瑛
朝代：清

越罗轻袷未装绵，坐傍蕉窗欲雨天。药裹有灵何碍病，华胥无梦不求仙。每因易感秋多瘦，苦为耽吟夜损眠。欲展《骚经》吊湘客，博山先爇水沈烟。
秋日病起感事
作者：周之瑛
朝代：清

萧萧木叶逐西风，愁听蛩吟暮雨中。玄鸟辞人归海北，白云随意过楼东。病馀眠良都成懒，悟后悲欢渐觉空。静看韶华依次改，拈毫终愧未能工。
花朝雨
作者：周之瑛
朝代：清

微风细雨酿春朝，红杏枝头渐放娇。不惜苔痕黏绣履，金铃亲自繁花梢。
送春
作者：周之瑛
朝代：清

东风一夜去瑶台，杜宇声声唤不回。心惜落花收拾懒，卷穷空待燕衔来。
采莲曲
作者：周之瑛
朝代：清

生小横塘住，烟波一棹轻。年年采莲惯，莲种尽知名。镜影净湖光，人面花枝映。红衣薄似侬，不耐秋风冷。朝来采莲处，露叶未曾乾。欲取珠相赠，终怜无定圆。折莲丝绕手，根蒂还牵藕。回棹漫相惊，鸳鸯此中守。
题读书秋树根图
作者：周之瑛
朝代：清

微霜下木末，丹黄变庭绿。翻风飒高寒，清籁散岩壑。中有幽居人，旷焉绝尘俗。把卷坐林根，忘形静耽读。兀兀千古心，烂烂双电目。道妙一以探，神理早涵蓄。茂先三十车，金楼八万轴。秘之生蠹鱼，曷若贮诸腹。用舍得自然，纵横洵是乐。先生黄门裔，书仓有旧筑。车箭与南金，世誉仍相属。稽古继前荣，好学真为福。
题黄仲虬西山记游图
作者：周之瑛
朝代：清

吴趋山水古无匹，一角西南更幽绝。灵岩深秀邓尉奇，环燕由来孰优劣。名山本待名人游，江夏才子今其俦。尘区闭置不得意，约客试探千岩幽。青山鸣禽劝客醉，吴王池馆春常在。响屐廊边细草香，玩花池畔清波汇。一望红亭白塔间，孤高佛日还追攀。忽惊具区出足底，琉璃冷浸双烟鬟。相将更泛清溪棹，何处幽香来绝妙。吾家山畔桐井东，积雪千条留玉照。年年梅花春早开，今年二月犹含荄。凝冰敛雾一万树，忍寒为待诗人来。诗人自古多好事，似此清游难恝置。已将踪迹付丹青，更录千诗作游记。
秋日雨花用寒山韵
作者：周之臣
朝代：清
体裁：五言律诗

睡起意阑珊，秋光半欲残。空庭花自媚，幽怨泪新弹。泫露参差舞，浮烟仔细看。浓阴如未散，罗幕不胜寒。
挽郭嵩焘联
作者：周乐
朝代：清
体裁：联

论学术无门户，论文章有本原，况逢中外多艰，尚赖猷询黄发老；为乡国惜耆英，为士林痛师表，岂但春秋佳日，独怀乡曲素心人。
黄鹤楼
作者：周乐清
朝代：清
体裁：五言律诗

明月浑无恙，青山一色秋。斯人久不作，今我独登楼。迹认黄初旧，身从碧落游。举杯酹狂士，鹦鹉有荒洲。
中秋夜汉口竹枝词·其一
作者：周乔龄
朝代：清
体裁：词

游女如云汉水隈，衣香人影故徘徊。宵行多露侬知畏，贪看秋光踏月来。
中秋夜汉口竹枝词·其二
作者：周乔龄
朝代：清
体裁：词

镜合刀还此夜嘉，离鸾别鹤满天渡。人生毕竟团圆好，虔爇心香礼月华。
贺建济砚弟游庠
作者：周九鼎
朝代：清

江城英发各为群，年少才高独冠军。三试词章明锦丽，一腔心地妙香薰。早占门第能绳武，况值岩廊正右文。伊昔鸡窗共灯火，摩挲老眼望青云。
别澎湖十六韵
作者：周于仁
朝代：清

行年将六十，三仕到澎阳。海国东南峤，星经牛女乡。天悬青共远，水接碧同长。飓发疑雷吼，沙飞似雾茫。有时奔万马，无计卧双樯。风景虽多别，民情却甚良。勤耕蓣作饭，俭用布为裳。麦稻还须籴，豆麻尚可粮。黍黄村火密，草绿讼庭荒。柴户何尝闭，蒲鞭不用扬。官閒惟啸月，民乐可烹羊。窃禄亦云久，留名敢谓芳。光阴飞石火，花甲变星霜。将别还延伫，思归欲束装。群黎虽祖饯，一苇早轻杭。暂息鹭州地，追怀赋短章。
留别澎湖诸同事
作者：周于仁
朝代：清

劳劳俗吏两经迁，才到澎湖便是仙。盗息何须鸣竹柝，民良无处试蒲鞭。三年卧治身多病，一苇轻杭意转牵。更念和衷同事者，从兹远别亦潸然。
过滇楚忆旧游紫溪山寺
作者：周于德
朝代：清

十里松阴盖紫溪，昔年曾借上方栖。行来绝顶千峰合，俯瞰诸天万象低。地僻不惊林鹤梦，云深常任谷禽啼。何时再遂登临约，一任山灵索品题。
访竹坪给谏
作者：周于礼
朝代：清

得归曾未易，已事耐思寻。半亩余生计，十年空好音。敷原荒草色，阅世老松心。日暮回车去，霜枫醉远林。
二十六日晓过德州河
作者：周京
朝代：清

即次停骖客梦残，又携残梦上征鞍。小人有母忆尝食，游子离家空复还。沙月渡头斜欲落，野风林外晓生寒。廿年明发天涯泪，到此真成行路难。
代州
作者：周京
朝代：清

青峦万壑锁岩疆，旧绕楼烦古战场。冷碛雨收秋草绿，大荒日落寒云黄。滹沱河去包并冀，句注山横下狄羌。惟有年年关外雁，不妨迢递到衡阳。
杨花
作者：周京
朝代：清

南陌风光剧可怜，杨花撩乱扑秋千。一年春事抛流水，半醉心情付别筵。冉冉惯寻芳草岸，蒙蒙欲下夕阳天。残红同尽无消息，又化浮萍上钓船。
武功县望太白山
作者：周京
朝代：清

百里武功县，明当太白山。雪从何代积，春到几时还？清霁迥晴昊，高寒指翠峦。军行休鼓角，风色正愁颜。
燕来
作者：周京
朝代：清

烟雨疏疏覆绿苔，海棠时节燕重来。不辞故国三千里，还认雕梁十二回。荒草谁家深院落，繁花何处好池台。却怜旧馆曾相识，为把湘帘手自开。
褒斜谷
作者：周京
朝代：清

阁道横空去，连峰叠嶂开。地随秦塞尽，山自汉中来。行蚁缘旋磨，粘蜗上古台。当年转战处，弥望满蒿莱。
与林铁崖
作者：周亮工
朝代：清
体裁：五言律诗

强项吾徒贱，群侯勿遽嗔。热官思已熟，冷灶耻相因。客泪霜前满，天心逮后真。刍尼朝有喜，一室已回春。
东武怀古
作者：周亮工
朝代：清

更遣云门客渡潍，𰛎淇东下尽荒陂。秋风野水韩王坝，落日高台李相碑。石址空鞭山鬼骨，桑田乱垦海龙皮。当餐颇忆如瓜枣，幻渺仙人不可期。姑幕城头万木号，波光浩荡客心劳。群鸥欲往迎朝旭，独鹤闲来听晚涛。古寺知谁传伏湛，名山应只隐卢敖。能从海厂留三月，不得仙人亦自豪。波涛腾处亦飞尘，蜃吐奇怀丽瞩新。霸气纵横秋雨漫，仙风隐约野烟泯。峰穷碧落争趋海，客到天门欲问津。黔首旧传三万户，不知今剩几秦人。嵯峨岩壑苦跻攀，大海南遵第几湾。客况驼头东莞郡，归心雁背穆陵关。琅玡赤映方升日，泰岱青分未了山。老鬓羞惭霜雪满，长淮路近不知还。
东武怀古·其一
作者：周亮工
朝代：清
体裁：七言律诗

更遣云门客渡潍，■淇东下尽荒陂。秋风野水韩王坝，落日高台李相碑。石址空鞭山鬼骨，桑田乱垦海龙皮。当餐颇忆如瓜枣，幻渺仙人不可期。
东武怀古·其一
作者：周亮工
朝代：清

更遣云门客渡潍，𰛎淇东下尽荒陂。秋风野水韩王坝，落日高台李相碑。石址空鞭山鬼骨，桑田乱垦海龙皮。当餐颇忆如瓜枣，幻渺仙人不可期。
东武怀古·其三
作者：周亮工
朝代：清
体裁：七言律诗

波涛腾处亦飞尘，蜃吐奇怀丽瞩新。霸气纵横秋雨漫，仙风隐约野烟泯。峰穷碧落争趋海，客到天门欲问津。黔首旧传三万户，不知今剩几秦人。
东武怀古·其二
作者：周亮工
朝代：清
体裁：七言律诗

姑幕城头万木号，波光浩荡客心劳。群鸥欲往迎朝旭，独鹤闲来听晚涛。古寺知谁传伏湛，名山应只隐卢敖。能从海厂留三月，不得仙人亦自豪。
东武怀古·其四
作者：周亮工
朝代：清
体裁：七言律诗

嵯峨岩壑苦跻攀，大海南遵第几湾。客况驼头东莞郡，归心雁背穆陵关。琅玡赤映方升日，泰岱青分未了山。老鬓羞惭霜雪满，长淮路近不知还。
中丘赠乔磐石鸿胪庚辰与枨陆可三诸君饮磐石西园今并作古人矣
作者：周亮工
朝代：清
体裁：七言律诗

中丘老子好神仙，密注庄生栎社篇。自起叩宫青缥酒，留人抱月女萝弦。何期旧雨来残客，剩有春风吹大年。乱后故交零落尽，多公不信有桑田。
临洺关李浦珠送酒抵邯郸赋此寄之
作者：周亮工
朝代：清

梨花听熟临洺酒，老友关前抱旧醅。雪里鸿飞莱子国，雨中客梦赵王台。桑田略记三为海，岳柱曾传再作灰。劫后更生能几见，筚门肯为故人开。星河云影澹相连，桃叶依然旧渡边。盲女琵琶天宝事，羁人词赋帝京篇。宁知此会为何夕，剩有新愁入去年。始信情根堪万劫，鹊桥今古不桑田。
临洺关李浦珠送酒抵邯郸赋此寄之·其一
作者：周亮工
朝代：清

梨花听熟临洺酒，老友关前抱旧醅。雪里鸿飞莱子国，雨中客梦赵王台。桑田略记三为海，岳柱曾传再作灰。劫后更生能几见，筚门肯为故人开。
临洺关李浦珠送酒抵邯郸赋此寄之·其一
作者：周亮工
朝代：清
体裁：七言律诗

梨花听熟临洺酒，老友关前抱旧醅。雪里鸿飞莱子国，雨中客梦赵王台。桑田略记三为海，岳柱曾传再作灰。劫后更生能几见，荜门肯为故人开。
临洺关李浦珠送酒抵邯郸赋此寄之·其二
作者：周亮工
朝代：清
体裁：七言律诗

星河云影澹相连，桃叶依然旧渡边。盲女琵琶天宝事，羁人词赋帝京篇。宁知此会为何夕，剩有新愁入去年。始信情根堪万劫，鹊桥今古不桑田。
喜蒋用韬至自闽南
作者：周亮工
朝代：清
体裁：七言绝句

海水群飞百丈高，同君城上拥弓刀。战瘢莫共灯前看，恐惹霜华上鬓毛。
寄野鹤
作者：周亮工
朝代：清
体裁：七言绝句

仙霞岭外鹤飞还，著尽奇书但看山。不识尘沙何自至，劳劳客度穆陵关。
寒食后一日新乡道上示许傅岩
作者：周亮工
朝代：清
体裁：七言律诗

南辕西向浊河边，叹息时违境屡迁。半绽桃花全待雨，平飞柳絮欲为烟。敝车羸马吹新火，古道荒林拜杜鹃。烽燧十年归未得，却愁明发渡旃然。
将乐玉华洞
作者：周亮工
朝代：清
体裁：古风

天阶寻玉华，风急云叆叇。欻忽堕坎窞，踯躅鱼龙背。万石纵复横，意如敌所忾。颓然或自放，偃蹇亦无配。勉强锡嘉名，意到形斯在。古云结不流，溪声高处碎。一灯梦相扶，声光全愦愦。冥行更数武，跛踦不可耐。长揖谢游人，微衷多感慨。安得烦五丁，龙雷启其昧。划然天地开，尔我咸无碍。朝暾照八埏，阳和满一概。夕月映花酣，长风吹大块。松栝白石间，筱箬苍岩内。杳杳与冥冥，有余于进退。乃知五岳心，不肯自晻暧。悲哉阴翳儿，偏欲求其晦。
江行杂感
作者：周亮工
朝代：清
体裁：七言律诗

逐客江干夜寂寥，无端铁笛起中宵。深秋梁苑新沙碛，明月清溪旧板桥。万里梦回千嶂雨，一帆风动五更潮。草堂空有农书在，桑柘如今尽已凋。
王石谷四十
作者：周亮工
朝代：清
体裁：五言律诗

几日秦淮别，闻君四十辰。吮毫如有得，泼墨不知贫。水石恬愉意，烟云供养身。黄公传大耋，久与结为邻。
略似庵联
作者：周亮工
朝代：清
体裁：联

人间有漏仙，三杯兀兀；世上无眼禅，一枕昏昏。
程慎先尔止侍尊人游粤
作者：周亮工
朝代：清
体裁：五言律诗

碧玉绕青萝，依亲好共过。帆回山尽见，鸥起水仍波。秋迥邀归甚，樯危受雨多。北来何所事，满眼足干戈。
群鸦寒话图歌
作者：周亮工
朝代：清
体裁：古风

许生崛强好画竹，整整斜斜风肃肃。向北忽不见此君，一心惟爱写枮木。南司夜夜北风多，呼酒不来可奈何。砚冻杯乾不肯睡，秃笔闲从冷炕呵。呵笔摇摇拂败纸，童童偃蹙无树理。灯下微窥龙虎姿，离离欲死不成死。雨鞭风挞老蛟饥，左攫已绝右拿离。心怜欲益好颜色，粉墨两看无所施。浅者屈霜深屈雪，白摧龙骨黑老铁。到底不能看作薪，此公虽苦有高节。半夜俄闻乌乱啼，棹棹轧轧明月低。菀树何曾集冷翼，不知飞向谁家栖。许生见鸦长太息，万巢突兀生胸臆。鸦尔来前尔鸦前，吾将巢子以奇墨。我树虽枯得大年，南枝不脆北枝坚。关河雪冷谋且息，畅飞畅舞好更迁。夜深鸦与群鸦语，上下四旁同一处。嘈嘈切切无留言，我歌尔和慎莫拒。朝从昭阳殿里来，千门万户一时开。鼚乎鼓之轩乎舞，亲见邹衍吹律回。鸠乐闲房鹊笑大，来遗我酒群相贺。吾徒岂不忆寒号，枯枝得坐且同坐。杨柳藏身忆白门。欲飞不飞恋黄昏。此心流水孤村外，此地难言好久存。苇屋风飘不成画，放笔与鸦为酸话。不知幅间与树间，更残月黑群鸦拜。许生画竹竹尽情，许生画鸦鸦有声。但是一点两点墨，何至遂与群鸦争。许生慎莫悲寒呴，会使墨光有奇吐。哕哕天上凤皇鸣，日写梧桐千万树。
胡三元润徵裘歌
作者：周亮工
朝代：清

前从逮者闽海回，帆到扬州不肯开。趑趄一日复两日，欲待我客与俱来。我客不来书亦绝，搔首船头自呜咽。朝凭鹢尾引双眸，胡郎岸上足蹩？。自言待公凡几时，君乃成行我何之。吁吁不定风帆疾，招招舟子泪洏洏。扶持登舟急遽拜，拂拭我面持我械。天乎人耶遂至此，摇首无声但睚眦。是时当空日大炎，胡郎正著葛衣纤。绤絺多孔不承泪，点点穿从肌上沾。伏日几时北风泼，胡郎葛衣不成脱。一丝两丝人不怜，马上肃霜马下毼。嗟夫我欲学为裘，奇服欲从句里裒。屈身成直良不易，近地远天何所谋。胡郎诗成句尽好，瓯窭污邪多所祷。徵书四出羽檄忙，莫谓大寒索不早。獾狼羊虎罴豹麛，紫凤元貂与青猊。不信白狐偏有腋，一寒恋恋故人绨。雉头集翠出何门，悬知此物定奇温。人言君欲为华耳，其心不肯哀王孙。饮章迫人身被絷，我有裼裘不自给。六月披来卖与人，十钱得五人犹涩。即今只余破羊皮，割半与君两不宜。君言尔在雪霜窖，脱复徵多分相遗。茫茫雪花大如掌，妄一男子东海上。知君立意学神仙，仿佛似者五恭？。我客不来尔泥涂，重裘者子谁丈夫。开口告人岂吾徒，逝将去此登天都。食药金庭饭玉厨，云绡雾縠紫霞繻。荷衣蕙带明月絇，众嫭弄箫童和竽。左舞青龙凤右趋，青阳膏润色和愉。大秽无如禽兽郛，慎毋使近冰雪肤。
胡三元润徵裘歌
作者：周亮工
朝代：清
体裁：古风

前从逮者闽海回，帆到扬州不肯开。趑趄一日复两日，欲待我客与俱来。我客不来书亦绝，搔首船头自呜咽。朝凭鹢尾引双眸，胡郎岸上足蹩�。自言待公凡几时，君乃成行我何之。吁吁不定风帆疾，招招舟子泪洏洏。扶持登舟急遽拜，拂拭我面持我械。天乎人耶遂至此，摇首无声但睚眦。是时当空日大炎，胡郎正著葛衣纤。绤絺多孔不承泪，点点穿从肌上沾。伏日几时北风泼，胡郎葛衣不成脱。一丝两丝人不怜，马上肃霜马下毼。嗟夫我欲学为裘，奇服欲从句里裒。屈身成直良不易，近地远天何所谋。胡郎诗成句尽好，瓯窭污邪多所祷。徵书四出羽檄忙，莫谓大寒索不早。獾狼羊虎罴豹麛，紫凤元貂与青猊。不信白狐偏有腋，一寒恋恋故人绨。雉头集翠出何门，悬知此物定奇温。人言君欲为华耳，其心不肯哀王孙。饮章迫人身被絷，我有裼裘不自给。六月披来卖与人，十钱得五人犹涩。即今只余破羊皮，割半与君两不宜。君言尔在雪霜窖，脱复徵多分相遗。茫茫雪花大如掌，妄一男子东海上。知君立意学神仙，仿佛似者五恭�。我客不来尔泥涂，重裘者子谁丈夫。开口告人岂吾徒，逝将去此登天都。食药金庭饭玉厨，云绡雾縠紫霞繻。荷衣蕙带明月絇，众嫭弄箫童和竽。左舞青龙凤右趋，青阳膏润色和愉。大秽无如禽兽郛，慎毋使近冰雪肤。